Sindrom Ganser: Adakah Ia Penyakit Mental?

Sindrom Ganser adalah keadaan jarang dan kontroversi, yang mana ciri utama paling menarik adalah penghasilan jawapan yang hampir bagi soalan yang mudah.

Sindrom Ganser adalah sejenis gangguan rekaan (
factitious
), penyakit mental di mana seseorang sengaja dan sedar bertindak seolah-olah dia mempunyai penyakit fizikal atau mental ketika dia tidak benar-benar sakit.

Seseorang dengan sindrom Ganser meniru tingkah laku yang biasa dengan penyakit mental, seperti skizofrenia. Sindrom Ganser kadang-kadang dipanggil “psikosis penjara” kerana ia mula diperhatikan di dalam tahanan.

Gangguan rekaan (
factitious)

Mereka yang mengalami gangguan rekaan bertindak dengan cara ini akibat keperluan dalaman harus dilihat sebagai sakit atau cedera, bukannya mencapai manfaat jelas seperti keuntungan kewangan. Selain itu, mereka juga sanggup menjalani ujian dan operasi berisiko atau berisiko mendapatkan simpati serta perhatian khusus seperti mereka yang benar-benar sakit.

Gangguan ini secara teknikal dianggap sebagai penyakit mental kerana ia berkaitan dengan masalah emosi yang teruk. Ia lebih biasa pada lelaki berbanding wanita dan paling sering berlaku pada lewat remaja dan tahun-tahun awal dewasa.

Punca

Kurang diketahu mengenai gangguan luar biasa ini, tetapi ia dipercayai reaksi terhadap stres yang melampau. Salah satu punca lain yang menyumbang kepada sindrom ini adalah mengelakkan daripada bertanggungjawab terhadap sesuatu atau keadaan yang tidak menyenangkan. Malah, terdapat juga masalah fizikal yang boleh menyebabkan simptom sindrom Ganser iaitu termasuk alkohol, kecederaan kepada dan strok.

Kebanyakan orang dengan gangguan ini juga mempunyai masalah personaliti, biasanya gangguan personaliti antisosial atau gangguan kepribadian histrionik. Gangguan keperibadian antisosial dicirikan oleh tingkah laku yang tidak bertanggungjawab dan agresif yang sering melibatkan sikap tidak menghiraukan orang lain dan ketidakmampuan untuk mematuhi peraturan masyarakat. Orang yang mengalami gangguan personaliti antisosial kadang-kadang disebut sebagai “
sociopaths
” atau “
psychopaths
“.

Bagi orang yang mengalami gangguan personaliti histrionik, harga diri mereka bergantung kepada kelulusan orang lain dan tidak timbul daripada perasaan diri sebenar. Mereka mempunyai keinginan yang besar untuk diperhatikan, dan sering berkelakuan secara dramatik atau tidak sesuai bagi mendapatkan perhatian.

Simptom

Mereka yang mempunyai sindrom Ganser mempunyai episod pendek tingkah laku yang sama seperti yang ditunjukkan oleh orang yang mempunyai penyakit mental yang serius.
Seseorang mungkin kelihatan keliru, membuat kenyataan yang tidak masuk akal, dan melaporkan halusinasi seperti pengalaman mengesan perkara yang tidak ada atau mendengar suara.

Sindrom klasik sindrom Ganser adalah
vorbeireden
. Ini adalah ketika seseorang memberi jawaban karut kepada soalan mudah. Di samping itu, seseorang yang mempunyai keadaan ini boleh melaporkan masalah fizikal dan kehilangan ingatan (amnesia) semasa episod adalah biasa.

Diagnosis

Diagnosis sindrom Ganser adalah mencabar, bukan sahaja kerana melibatkan beberapa ukuran ketidakjujuran tetapi juga kerana ia sangat jarang berlaku. Di samping itu, doktor mesti menolak sebarang kemungkinan masalah fizikal, seperti strok atau kecederaan kepala, sebagai punca simptom sebelum mempertimbangkan diagnosis sindrom Ganser.

Sekiranya doktor tidak menemui sebarang punca fizikal, doktor boleh merujuk seseorang itu kepada ahli psikiatri atau ahli psikologi, profesional kesihatan mental yang dilatih khas untuk mendiagnosis dan mengubati penyakit mental. Pakar psikiatri dan pakar psikologi menggunakan temuduga yang direka khas dan alat penilaian untuk menilai seseorang untuk gangguan rekaan.

Rawatan

Tujuan pertama rawatan adalah untuk memastikan seseorang itu tidak menyakitkan diri sendiri atau orang lain. Seeorang mungkin perlu dimasukkan ke hospital jika simptom itu melampau atau seseorang itu berbahaya. Adalah sukar untuk meramalkan sama ada dan bila simptom Sindrom Ganser mungkin hilang. Ini sebahagiannya kerana orang dengan Sindrom Ganser sering hadir dengan simptom palsu bukan sekadar sebagai tindak balas kepada peristiwa yang tertekan, tetapi kerana keadaan sering mencerminkan keupayaan terhad seseorang untuk menangani dengan berkesan apabila berlaku tekanan.

Psikoterapi sokongan (sejenis kaunseling), dan pemantauan untuk keselamatan dan penyembuhan simptom adalah rawatan utama untuk Sindrom Ganser. Ubat biasanya tidak digunakan, melainkan jika seseorang itu juga mengalami kemurungan, kegelisahan, atau gangguan keperibadian tertentu.

Hello Health Group
 tidak menyediakan nasihat perubatan, diagnosis, atau rawatan.


Jangan Pandai-pandai Rawat Jerawat Dengan BAKING SODA! Buruk Kesannya Nanti

Jerawat berlaku apabila liang pori tersumbat dengan kotoran dan minyak kulit yang dihasilkan secara semula jadi. Pelbagai kaedah telah dicuba bagi merawatnya, termasuk penggunaan bahan soda penaik!

Apabila liang pori mula tersumbat, bakteria akan tumbuh maka terbentuklah jerawat yang tidak diundang.

Selain di wajah, jerawat juga boleh terbentuk di leher, dada, punggung malah di belakang badan.

Perkara ini sedikit sebanyak akan menjejaskan penampilan dan tahap keyakinan diri seseorang individu.

Serbuk penaik atau lebih dikenali sebagai
baking soda
 adalah kaedah semula jadi yang popular untuk merawat masalah jerawat dan pencegahan parut, tetapi persoalannya, adakah ia selamat?

Dalam artikel ini, kita akan lihat bagaimana caranya serbuk penaik digunakan untuk merawat masalah jerawat dan sama ada ia mempunyai kesan sampingan yang buruk ataupun tidak.

Cara-cara menggunakan serbuk penaik untuk merawat jerawat

Baking soda
 dikatakan dapat membantu dalam mengurangkan jerawat, kesakitan dan keradangan pada kulit kerana
sifat antiradang dan antiseptiknya.

Walau bagaimanapun, penggunaan serbuk penaik pada kulit sebenarnya tidak disarankan oleh pakar dermatologi.

Ia boleh merengsa dan menghilangkan sumber minyak semula jadi kulit yang bertindak sebagai pelindung.

Justeru, pakar menyarankan mereka yang memilih untuk menggunakan bahan ini dalam merawat masalah jerawat, tidak melakukannya pada setiap hari dan harus diambil dalam jumlah minimum.

Penggunaan soda penaik untuk merawat jerawat boleh digunakan dalam pelbagai cara, termasuk:

Masker muka:
 Untuk dijadikan sebagai masker, campurkan antara 1 sehingga 2 sudu teh
baking soda
 dengan pencuci muka dan tambahkan sedikit air suam untuk membentuk pes. Urut lembut ke kawasan yang bermasalah dan biarkan pada kulit selama 10 sehingga 15 minit sebelum mencucinya dengan air suam.

Exfoliant
:
 Untuk menggunakan
baking soda
 sebagai pengelupas, buat campuran yang sama dengan masker muka, tetapi segera basuh setelah digunakan. Anda juga boleh menambahkan soda penaik ke dalam produk skrub wajah untuk membersihkan pori-pori dan menyingkirkan sel-sel kulit mati dengan mendalam.

Cuci muka:

Untuk mencuci muka
, tambahkan maksimum 2 sudu teh
baking soda
 ke dalam produk pencuci muka. Urut wajah dengan lembut dan basuh dengan air suam.

Spot treatment:

Sesetengah individu menggunakan bahan ini sebagai ubat jerawat yang disapu khas pada kawasan berjerawat. Pes boleh dihasilkan dengan mencampurkan 2 sudu teh soda penaik dengan sedikit air. Ia boleh disapu secara terus pada kawasan bermasalah dan dibiarkan selama 20 minit sebelum dibilas dengan air.

Pun begitu, anda harus berhati-hati kerana bahan ini dapat mengeringkan kulit, justeru sapukan pelembap dengan kadar segera selepas melakukan kaedah-kaedah di atas.

Betul ke
baking soda
 berkesan?

Masih tidak banyak penyelidikan dilakukan berkenaan fungsi keberkesanan bahan ini sebagai rawatan masalah kulit berjerawat, dan kebanyakan pakar kulit juga tidak menyarankan penggunaannya.

Kita sering dengar mengenai imbangan pH kulit tapi apakah ia sebenarnya?

Paras pH semula jadi kulit badan manusia adalah sekitar 4.5 hingga 5.5. Nilai ini juga bergantung kepada skala asid kerana kulit adalah sistem pertahanan pertama yang menghalang segala jenis bakteria

Apabila kulit kekal dalam julat tersebut, kulit kita akan dapat terus menghasilkan minyak semula jadi yang sihat, menjadikannya lembap dan dilindungi daripada bakteria serta pencemaran.

Antara sebab mengapa pakar tidak mengesyorkan
baking soda
adalah kerana ia mempunyai tahap pH 9, bersifat alkali dan boleh membahayakan kesihatan kulit.

Serbuk penaik turut mampu mempengaruhi tahap pH kulit, menghilangkan minyak semula jadi yang sihat dan menyebabkan beberapa kesan sampingan yang tidak menyenangkan.

Kesan-kesan sampingan lain juga termasuk:

Kulit yang sangat kering

Permulaan awal kedutan

Jerawat menjadi semakin teruk

Kerengsaan dan keradangan pada kulit

Sensitif terhadap haba panas dan matahari

Selain serbuk penaik, ada kaedah lain?

Baking soda
 adalah salah satu daripada banyak bahan di rumah yang boleh dicuba untuk merawat masalah kulit berjerawat.

Terdapat banyak lagi rawatan semula jadi yang lebih selamat dan memberikan kesan sampingan pada tahap minimum.

Antara alternatif lain dalam merawat masalah jerawat termasuk:

Cuka epal sider

Minyak
tea tree

Mengelakkan daripada menyentuh wajah

Mengamalkan diet yang tidak mengandungi gula atau kanji halus

Mengelak pengambilan produk berasaskan tenusu yang boleh mengakibatkan jerawat

Apa yang dapat dipelajari?

Baking soda
 adalah salah satu bahan di dapur yang berkemampuan untuk merawat jerawat sekiranya digunakan dengan cara yang betul dan berhati-hati.

Namun, kerana ia bersifat alkali, bahan ini dapat mempengaruhi keseimbangan normal pH kulit wajah anda dan menyebabkan masalah kekeringan serta menjadi lebih sensitif.

Seperti yang telah dimaklumkan, pakar dermatologi juga tidak mengesyorkan untuk menggunakan serbuk penaik sebagai
rawatan kulit berjerawat
 dan sebaliknya menasihatkan agar orang ramai mengambil ubatan yang telah diiktiraf dan dijamin selamat.

Sekiranya anda memilih untuk menggunakan bahan ini sebagai rawatan, pastikan untuk mengehadkan kuantiti dan kekerapan penggunaannya.

Di samping itu, jangan lupa untuk memakai pelembap kulit sejurus penggunaannya agar masalah lain, seperti kulit kering tidak akan timbul.

Apa pun, pastikan anda mendapatkan nasihat doktor atau mereka yang lebih arif sebelum melakukan sebarang keputusan yang boleh merisikokan kesihatan kulit anda okay!


Azam 2021 Mahu Tingkatkan Kesihatan Mental, Ingin Jayakannya, Guna 5 Tip Ini!

Tinggal dua minggu sahaja lagi, kita semua bakal masuk ke tahun baru 2021 dan apa yang diperlukan tentu sahaja adalah azam!

Pun begitu, pernahkah kalian tertanya atau terfikir tentang mengapa setiap azam tahun baru yang direncanakan sukar untuk berjaya?

Sekiranya anda merancang untuk kesihatan mental yang lebih baik pada tahun depan
, kami ada beberapa tip yang boleh diikuti.

Azam tahun baru yang sukar berjaya?

“
Tahun depan aku berazam nak kurus
!’

Monolog ini adalah antara contoh azam paling popular mengenai kesihatan tubuh badan yang sering sahaja tidak menjadi.

Segalanya mungkin mengikut perancangan bermula Januari namun menjelang pertengahan tahun, semua azam itu hilang entah ke mana.

Menurut kajian yang dijalankan terhadap penduduk di Amerika Syarikat mengenai azam pada tahun baru mereka, 40% daripadanya akan gagal apabila tiba pertengahan tahun.

Ini mungkin berpunca daripada sifat mudah berputus asa yang tidak seharusnya ada terutamanya jika kalian benar-benar beriltizam untuk sesuatu perkara itu.

Tahun 2021, apa kata kita sama-sama cuba berazam untuk kesihatan mental yang lebih baik? Kami ada tip menjayakannya!

Tip menjayakan azam tahun baru!

Disebabkan kita semua sedang berada dalam pandemik COVID-19 yang masih menular kini, bukan sahaja kesihatan fizikal akan terjejas bahkan juga kesihatan mental.

Oleh itu, adalah wajar untuk kita semua bersedia dengan beriltizam dan berazam agar kesihatan mental kita lebih terjamin menjelang tahun 2021 yang bakal tiba.

Menurut Mental Health First Aid (MHFA), berikut adalah beberapa tip untuk menjayakan azam ini:

#1. Beri ruang dan peluang kepada diri

Salah satu kesilapan terbesar ketika merancang sesuatu adalah apabila kita terlalu memaksa diri untuk melakukannya sedangkan kurang mampu.

Tahun hadapan, sila beri ruang dan peluang kepada diri dengan membenarkan serta memaafkan diri apabila terjadinya sesuatu kesilapan.

Dengan ini,
anda mampu untuk berfikiran lebih positif
!

#2. Rencanakan rutin harian dengan baik

Amaran! Jangan hanya berazam untuk
 kesihatan mental yang lebih baik
 namun tidak langsung merancang bagaimana untuk menjayakannya.

Sebaliknya, cuba senaraikan setiap rutin harian yang boleh dijalankan seperti
berekreasi, bersenam atau bersukan
 yang bagus untuk badan dan minda.

Tip tambahan: Pelbagaikan aktiviti harian anda ini agar tidak mudah bosan dengannya pula nanti.

#3. Hadkan waktu di hadapan skrin

Meskipun teknologi membantu kita dalam banyak perkara, namun ketahuilah bahawa ia juga sebenarnya meninggalkan impak yang negatif.

Sering melekat dengan
 telefon pintar atau komputer riba
 boleh menjejaskan perhubungan anda dengan masyarakat selain menjadi penyebab penyakit mental.

Tidak salah untuk menggunakannya, namun hadkan ia agar kesihatan mental serta fizikal masih terjaga.

#4. Pastikan waktu tidur terjaga

Kajian mendapati bahawa 65% hingga 90% individu yang mempunyai masalah gangguan tidur akan mengalami depresi yang sangat teruk.

Ini bermakna
tidur dan kesihatan mental itu saling berkaitan
 dan sebab itulah kita semua perlu menjaga waktu tidur dengan sebaik mungkin.

Cuma jangan pula anda terlebih atau terkurang daripada jumlah tidur yang ideal untuk diri sendiri ya.

#5. Pelajari tentang kesihatan mental dengan lebih mendalam

Paling penting untuk mencapai azam tahun baru bagi kesihatan mental yang lebih sihat adalah dengan mempelajari tentangnya secara lebih mendalam.

Salah satu cara yang paling mudah adalah dengan mencari informasi tentangnya di laman sesawang yang diperakui sumbernya seperti Hellodoktor.com.

Ataupun, sila berjumpa dengan pakar psikologi di pusat kesihatan berdekatan anda untuk mendapatkan maklumat yang tentu sahaja benar dan tepat!

Azam tahun baru bukan sehingga akhir tahun…

Selain daripada 5 tip di atas tadi, apa yang kita perlukan untuk mencapai impian azam pada tahun baru adalah dengan mempunyai nekad dan tekad.

Tidak kira sama ada ia untuk kesihatan mental, fizikal atau lain-lain, keazaman untuk berubah dan berjaya dalam sesuatu itu adalah paling penting.

Sebagai contoh, anda yang berazam untuk menguruskan badan pada tahun depan mesti meletakkan ia sebagai keutamaan dalam diri.

Walau apapun halangan yang akan datang menimpa kelak,
jangan mudah berputus asa dan yakinlah pada diri
 bahawa anda boleh.

Akhir kata, berazamlah dengan baik terutamanya dalam aspek kesihatan agar kehidupan kita pada tahun 2021 akan menjadi lebih sejahtera!


First Time Nak Susukan Baby? Ini Ada 8 Posisi Penyusuan Susu Ibu Boleh Anda Cuba

Ingin menyusukan si kecil tetapi tidak pasti posisi penyusuan susu ibu yang sesuai? Dalam perkongsian artikel ini ada jawapannya.

Untuk mendapatkan lebih banyak info tentang Keibubapaan, sila dapatkannya
di sini.

8 posisi penyusuan susu ibu

Penyusuan
susu ibu
 adalah perkara semula jadi yang berlaku dalam alam keibuan. Pun begitu, fasa permulaan penyusuan adalah proses pembelajaran buat si ibu dan bayi.

Mempelajari teknik dan posisi  penyusuan yang betul membantu mencegah masalah-masalah seperti
puting sakit
, payudara bengkak,
bayi tidak pandai menekap
 dan sebagainya.

Dengan beberapa percubaan, anda akan menemui posisi yang selesa dan berkesan untuk anda dan bayi.

Berikut merupakan 8 posisi penyusuan yang perlu anda ketahui:

1. Posisi Mendukung/Buaian

Posisi popular ini sesuai bagi
ibu yang bersalin normal
, puting tidak tenggelam dan bayi melekap dengan betul. Ia sangat mudah dilakukan dengan bayi berusia 3 bulan dan ke atas.

Ia juga sesuai untuk ibu yang menyusu di luar.

Teknik:
 Posisi ini memerlukan anda mendukung
kepala bayi
pada siku tangan bahagian sisi payudara yang akan menyusu, sementara bahagian lain tangan menyokong tubuh bayi.

Untuk bayi baru lahir, pastikan punggung dan kepalanya selari sementara bayi yang lebih berusia, tidak mengapa jika tidak begitu selari.

Tekan payudara anda dengan tangan yang bebas untuk membantu bayi menekap.

2. Posisi Mendukung/Buaian Silang

Posisi penyusuan susu ibu ini hampir sama dengan kedudukan mendukung biasa tetapi sangat sesuai untuk
bayi baru lahir
yang masih belajar menekap atau untuk bayi yang tidak menyusu dengan baik.

Teknik:
 Pegang kepala bayi anda dengan tangan bertentangan daripada sisi payudara yang akan anda susukan (iaitu jika menyusu daripada
payudara kanan
, pegang kepala bayi dengan tangan kiri anda).

Pergelangan tangan anda akan terletak di antara bahu bayi anda, ibu jari anda di belakang satu telinga, jari-jari lain di belakang telinga yang lain.

Menggunakan tangan anda yang bebas, tekan payudara anda seperti yang anda lakukan untuk posisi
mendukung/buaian
.

3. Posisi Berbaring Belakang

Posisi ini dianggap sebagai posisi penyusuan semula jadi. Sejurus selepas kelahiran, bayi anda akan mencari puting apabila diletakkan secara
kulit ke kulit
pada posisi ini.

Posisi ini sesuai untuk bayi baru lahir, bayi yang mempunyai masalah menekap atau ibu yang ingin menyusu dan berehat.

Posisi ini juga boleh membantu para ibu yang mempunyai payudara yang lebih kecil.

Teknik:
 Sandar pada katil atau sofa dengan sokongan bantal, supaya apabila anda meletakkan perut bayi ke perut anda, kepala berdekatan payudara anda, graviti akan membantu badannya mengikut bentuk anda.

Bayi anda boleh berbaring
 daripada mana-mana arah, selagi mana meniarap pada anda dan boleh mencapai payudara anda.

Bayi anda secara semula jadi boleh menekap dalam kedudukan ini, atau anda boleh membantu dengan mengarahkan puting ke
mulut bayi
 anda.

Sebaik sahaja bayi menekap pada payudara anda, anda tidak perlu berbuat apa-apa selain berbaring dan berehat.

Posisi penyusuan susu ibu #4. Posisi Mendakap

Juga dikenali sebagai posisi
 football
 atau
clutch,
 posisi ini sangat berguna jika anda:

Menjalani
pembedahan
 C-section
 dan ingin mengelakkan meletakkan bayi pada perut anda

Payudara besar

Bayi kecil atau pramatang

Kembar

Teknik:
 Posisikan bayi di sisi anda, menghadap anda, dengan kaki bayi terselip di bawah lengan anda (seperti
American football
 atau ragbi) di sisi yang sama dengan payudara yang anda sedang menyusu.

Sokong kepala bayi anda dengan tangan yang sama, dan gunakan tangan anda yang lain untuk memasukkan payudara anda seperti posisi dukungan.

Baca juga:

5. Posisi Menegak

Juga dikenali sebagai posisi dukungan Australia atau Koala, posisi ini sesuai digunakan pada bayi yang lebih berusia yang berupaya mengawal kepala dan leher mereka.

Tetapi ia juga boleh digunakan pada bayi lebih muda jika anda memberikan sokongan yang sepatutnya.

Teknik:
 Bayi anda dipegang secara menegak dan duduk pada peha anda, menghadap anda.

Lutut anda menyokong bayi anda di bahagian punggung, sementara satu tangan memegang kepala bayi untuk membantu bayi menekap.

Tangan yang lain boleh digunakan untuk menekan payudara untuk membantu proses menekap.

6. Posisi Mengiring Terbalik, salah satu posisi penyusuan susu ibu

Posisi penyusuan susu ibu yang terbalik adalah baik untuk dicuba jika anda merasa seperti payudara anda tidak dikosongkan sepenuhnya atau jika anda mempunyai saluran susu tersumbat di bahagian bawah payudara anda.

Jika anda mempunyai kawasan yang menyakitkan yang mungkin tidak dikosongkan sepenuhnya, posisi ini boleh memastikan hidung bayi tidak menghala ke kawasan tersebut.

Mengubah kedudukan, atau menyusu bayi secara terbalik seperti ini adalah cara yang baik untuk
membantu penyusuan
dengan puting yang sakit kerana bahagian lain mulut bayi yang akan berada di tempat yang sakit.

7. Posisi Dukungan Mengiring

Posisi ini adalah kombinasi di antara penyusuan berbaring belakang dan berbaring mengiring.

Teknik:
 Dalam kedudukan ini, anda berbaring secara mengiring sementara bayi dipegang secara menegak.

Sokong kepala bayi pada siku  dan gunakan tangan yang bertentangan untuk membantu
membimbingnya ke puting
 anda.

Posisi penyusuan susu ibu #8. Posisi Mengiring

Kedudukan ini adalah pilihan yang sesuai untuk penyusuan susu ibu pada tengah malam. Anda juga boleh tidur sambil menyusukan bayi.

Oleh itu, posisi ini tidak sesuai bagi bayi baru lahir, sebaliknya sesuai bagi bayi yang sudah pandai berpusing.

Teknik:
 Kedua-dua anda dan bayi harus berbaring mengiring, perut ke perut. Gunakan sebelah tangan anda untuk memasukkan payudara kepada bayi jika perlu.

Tinggikan sedikit posisi bayi untuk mengelakkan
hidung bayi
 tertutup ketika menyusu.

Anda mungkin mahu meletakkan bantal kecil di belakang belakang bayi untuk menahannya atau mendekatkannya.

Memilih posisi penyusuan susu ibu yang sesuai bergantung kepada keselesaan anda dan bayi.

Jangan berputus asa jika bayi anda masih tidak pandai menekap dengan betul dan cuba untuk bertukar-tukar posisi dan menambah baik teknik penyusuan.

Anda juga boleh mendapatkan khidmat nasihat daripada kaunselor laktasi professional atau kumpulan sokongan penyusuan setempat untuk membantu anda.


Wanita Sudah Ada Telur Sejak Lahir? Ini Fakta Menarik Tentang Ovum, Dari Dalam Rahim Sampai Menopaus

Anda mungkin pernah mendengar istilah ‘jam biologi perempuan’ yang dikaitkan dengan telur wanita, tetapi apa maksud sebenarnya dan pada usia berapa ia bermula?

Berbeza dengan lelaki yang menghasilkan sejumlah sperma
 yang hampir sama sepanjang hidupnya, namun lain ceritanya bagi wanita ya!

Jam biologi seorang wanita

Tahukah anda, sebenarnya, jumlah telur tertinggi yang seseorang wanita miliki adalah ketika masih dalam rahim ibu!

Janin perempuan yang berusia 20 minggu mempunyai kira-kira 7 juta telur.

Oleh itu, adakah bayi perempuan sudah dilahirkan dengan telur?

Jawapannya, YA! Bayi perempuan mempunyai telur yang belum matang dipanggil oosit.

Oosit terletak di folikel (kantung berisi cairan yang mengandungi telur yang belum matang) dalam ovari sehingga ia mulai matang.

Oosit tumbuh menjadi
ootid
 dan berkembang
menjadi ovum
, atau telur wanita yang sudah matang.

Semasa anda dilahirkan, jumlah ini telah berkurang menjadi sekitar 2 juta dan
pada masa anda mencapai akil baligh
 dan memulakan kitaran haid anda akan mempunyai sekitar 300,000 hingga 500,000 telur.

Berapakah bilangan telur wanita yang hilang selepas baligh?

Ketika seorang gadis mencapai usia baligh, dia mempunyai antara 300,000 sehingga 400,000 telur.

Jadi, apakah yang berlaku dengan telur-telur yang lain? Bagi menjawab soalan tersebut, sebelum anda akil baligh, lebih daripada 10,000 telur mati setiap bulan.

Berita baiknya adalah jumlah telur yang mati setiap bulan berkurang
setelah bermulanya kitaran haid
.

Setelah memulakan
kitaran haidnya
, seorang wanita kehilangan kira-kira 1,000 telur yang belum matang setiap bulan.

Para saintis juga tidak pasti apa yang mendorong perkara ini berlaku, tetapi mereka tahu ia tidak dipengaruhi oleh kebanyakan perkara yang dapat dikawal atau diubah.

Ia tidak dipengaruhi oleh sebarang hormon,
pil kawalan kelahiran
, kehamilan, suplemen pemakanan, kesihatan, atau pengambilan
diet pemakanan
 anda.

Namun ada beberapa pengecualian, antaranya:

1. Merokok kerana rokok mempercepat kehilangan telur.

2. Pesakit kemoterapi dan mereka yang terdedah dengan sinaran tertentu juga boleh mempunyai kesan sampingan yang sama.

Berapakah bilangan telur wanita yang berusia 30-an dan 40-an?

Ketika seorang wanita mencapai usia 32, kesuburannya akan mulai menurun dan turun dengan lebih cepat setelah mencecah usia 37 tahun.

Pada saat dia mencapai umur 40 tahun, sama seperti kebanyakan wanita lain, bekalan telur wanita akan menurun menjadi sekitar 3%.

Oleh itu, jika anda sudah mencapai umur ini, bekalan telur menjadi sedikit dan sudah tidak digalakkan untuk hamil.

Lebih-lebih lagi,
bekalan telur boleh dipengaruhi oleh faktor-faktor tertentu seperti merokok
 yang mungkin bermaksud anda mempunyai telur yang lebih sedikit daripada wanita lain yang tidak merokok.

Penyelidikan menunjukkan rata-rata wanita mempunyai peluang kurang daripada 5% untuk hamil pada setiap kitaran dan umur purata bagi wanita untuk mulai menopaus adalah 52 tahun.

Secara amnya, dengan mengira jumlahnya, anda akan dapat melihat hanya 25,000 telur yang
tersisa di ovari
 sekitar usia 37 tahun, dan anda mempunyai masa sekitar 15 tahun sehingga mencapai usia menopaus.

Namun, usia menopaus adalah berbeza-beza bagi setiap wanita, ada sebahagiannya terkena lebih awal, dan ada segelintir yang akan terkena lebih lambat.

Apakah yang berlaku terhadap telur anda semasa menopaus?

Apabila bekalan telur wanita habis,
ovari anda akan mulai berhenti menghasilkan estrogen
, dan anda bakal mengalami menopaus.

Tambahan pula, usia anda menopaus biasanya dikaitkan bergantung pada jumlah telur yang anda ada ketika lahir.

Sekiranya anda dilahirkan dengan sejumlah besar telur, anda mungkin termasuk dalam kalangan wanita yang mampu hamil secara semula jadi sehingga pertengahan atau bahkan lewat usia 40-an.

Mengapa kualiti
ovum
menurun seiring pertambahan usia?

Artikel ini telah banyak membincangkan kuantiti telur yang anda ada mengikut usia, tetapi bagaimana pula dengan kualitinya?

Sebelum ovulasi setiap bulan, telur anda mula membahagi dan telur yang lebih tua dan lama cenderung untuk terdedah kepada ‘kesalahan’ semasa proses pembahagian ini.

Perkara ini sekali gus menjadikan kemungkinan yang lebih besar bahawa telur tersebut akan
mengandungi kromosom
 yang tidak normal.

Inilah puncanya mengapa kemungkinan untuk mempunyai
bayi dengan sindrom Down
 dan kecacatan perkembangan lain meningkat seiring dengan apabila bertambahnya usia anda.

Justeru ketika usia muda, dalam lingkungan 20-an sehingga awal 30-an adalah waktu terbaik bagi mendapatkan zuriat.


Ptosis Kelopak Mata

Definisi

Apa itu Ptosis Kelopak Mata?

Semakin kita tua, kelopak mata bawah kadang-kadang mula melendut daripada biji mata. Melendut merupakan kesan daripada nada otot yang berkurangan dalam otot yang mengawal kelopak mata.

Sekiranya kelopak mata atas anda melendut terlalu bawah (ptosis) atau kelopak mata melitupi tepi mata, penglihatan anda mungkin akan terganggu. Bergantung kepada tahap keterukan sesuatu keadaan dan sejauh mana ia menghalang pupil, kelopak mata yang melendut boleh menghalang atau mengurangkan penglihatan. Dalam kebanyakan kes, keadaan ini boleh dipulihkan, sama ada secara semula jadi atau melalui intervensi perubatan.

Apakah kebarangkalian Ptosis Kelopak Mata?

Ptosis Kelopak Mata boleh terjadi kepada pesakit pelbagai umur. Ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Ptosis Kelopak Mata?

Simptom utama kelopak mata melendut adalah satu atau kedua kelopak mata mengendur. Dalam beberapa keadaan, hal ini boleh menjejaskan penglihatan anda. Walau bagaimanapun, kebanyakan orang mendapati bahawa kelopak matanya yang melendut itu hampir tidak kelihatan atau tidak berlaku sepanjang masa. Anda juga mungkin akan mengalami mata yang sangat kering atau berair. Dan anda mungkin akan mendapati bahawa wajah anda kelihatan lelah atau letih.

Bahagian bermasalah utama akan berlaku di sekitar mata. Anda mungkin mengalami sakit-sakit yang boleh menyebabkan anda kelihatan letih. Beberapa pesakit dalam kes yang teruk terpaksa mendongakkan kepala mereka ke belakang sepanjang masa apabila bercakap mahupun semasa perbualan biasa.

Doktor perlu menyiasat kelopak mata melendut yang berlarutan bagi memastikan tiada penyakit tersirat. Hal ini sangat penting sekiranya anda mengalami sakit kepala migrain atau isu lain yang timbul semenjak anda pertama kali mendapati kelopak mata melendut.

Terdapat beberapa simptom lagi yang tidak disenaraikan di atas. Jika anda mempunyai sebarang kemusykilan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami mana-mana yang berikut:

Kelopak mata melendut menjejaskan penampilan mahupun penglihatan anda.

Satu kelopak mata tiba-tiba melendut atau menutup mata.

Ia disertai dengan beberapa simptom lain, seperti penglihatan ganda atau rasa sakit.

Kelopak mata melendut pada kanak-kanak.

Baru mengalami atau cepat berubah kelopak mata melendut bagi orang dewasa.

Punca

Apakah punca Ptosis Kelopak Mata?

Punca semula jadi: Sesiapa sahaja boleh mengalami kelopak mata melendut, tetapi kebanyakannya sering terjadi kepada orang tua. Hal ini kerana ia merupakan proses penuaan semula jadi. Tendon yang dihubungkan dengan otot levator, bertanggungjawab untuk mengangkat kelopak mata. Seiring usia, otot tersebut boleh direnggangkan dan, hasilnya ia menyebabkan kelopak mata untuk jatuh. Namun begitu perlu diingat, semua orang pada pelbagai umur boleh mengalaminya. Kadang-kadang bayi dilahirkan dengan keadaan ini, tetapi ia jarang berlaku.

Kadang-kadang punca sebenar tidak diketahui, tetapi di masa lain ia mungkin disebabkan oleh trauma. Ia juga boleh jadi neurologikal. Punca biasa yang sering menyebabkan ptosis kongenital ialah otot levator tidak berkembang dengan sempurna seterusnya menjejaskan keupayaan anda untuk membuka mata.

Kanak-kanak yang mempunyai ptosis mungkin juga akan mengalami ambliopia, yang biasanya dikenali sebagai mata malas. Gangguan ini juga boleh melambatkan atau mengehadkan penglihatan mereka.

Keadaan perubatan: Sekiranya kelopak mata anda melendut, ia mungkin menjadi tanda kepada penyakit tersirat terutamanya jika penyakit tersebut menjejaskan kedua kelopak mata. Sekiranya satu kelopak mata sahaja yang melendut, ia mungkin kesan daripada kecederaan saraf atau ketumbit sementara (keradangan dan bengkak pada kelopak mata yang biasanya tidak berbahaya). LASIK rutin atau pembedahan katarak kadang-kadang dipersalahkan atas perkembangan ptosis, ia dikaitkan sebagai hasil daripada regangan otot atau tendon.

Keadaan serius: Dalam beberapa kes, kelopak mata melendut disebabkan oleh keadaan yang lebih serius seperti strok, ketumbuhan otak atau kanser saraf mahupun otot. Gangguan neurologikal yang menjejaskan saraf atau otot mata seperti miastenia gravis juga boleh mengakibatkan ptosis. Penyakit lain yang boleh menyebabkan ptosis termasuk:

Ketumbuhan pada sekeliling atau belakang mata.

Diabetes
.

Sindrom Horner.

Bengkak pada kelompak mata, seperti ketumbit.

Faktor-faktor Risiko

Apakah yang meningkatkan risiko saya kepada Ptosis Kelopak Mata?

Terdapat banyak faktor risiko bagi ptosis kelopak mata, seperti:

Penuaan.

Diabetes.

Strok
.

Sindrom Horner.

Ketumbuhan
 Otak.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ptosis Kelopak Mata didiagnosis?

Doktor anda berkemungkinan akan melakukan pemeriksaan fizikal dan bertanyakan tentang sejarah perubatan anda. Sebaik sahaja anda memberitahu tentang kekerapan kelopak mata melendut dan tempoh masa keadaan ini berlaku, doktor anda akan melaksanakan beberapa ujian bagi mencari puncanya.

Pemeriksaan lampu-slit: Pemeriksaan lampu-slit akan dilakukan, seterusnya doktor akan melihat secara dekat pada mata anda dengan bantuan cahaya berkepekatan tinggi. Mata anda akan didilatkan bagi pemeriksaan ini. Jadi anda mungkin mengalami sedikit ketidakselesaan pada mata.

Ujian tensilon: Doktor anda akan menyuntik ubat yang dipanggil tensilon (nama umum: edrophonium) ke dalam salah satu vena. Anda mungkin akan diminta untuk menyilangkan mata atau membuat pergerakan lain yang menggunakan otot mata anda. Doktor akan memantau anda untuk melihat sekiranya tensilon memperbaiki kekuatan otot anda. Hal ini akan membantu mereka menentukan jika masalah otot menjadi punca kepada kelopak mata melendut.

Ujian medan penglihatan.

Bagaimana pesakit Ptosis Kelopak Mata dirawat?

Rawatan bagi kelopak mata melendut bergantung kepada punca yang spesifik. Sekiranya keadaan ini kesan dari penuaan atau sesuatu yang anda dilahirkan dengannya, anda mungkin tidak menerima rawatan. Doktor akan menerangkan yang anda tidak perlu melakukan apa-apa kerana keadaan ini biasanya tidak berbahaya kepada kesihatan. Walau bagaimanapun, anda diberi pilihan untuk melakukan pembedahan plastik sekiranya anda mahu mengurangkan lendutannya.

Sekiranya kelopak mata anda menghalang penglihatan, anda perlu mendapatkan rawatan perubatan. Doktor mungkin mengesyorkan pembedahan. Kaca mata yang boleh menahan kelopak mata juga merupakan pilihan lain. Rawatan ini selalunya sangat efektif apabila kelopak mata melendut berlaku hanya sementara. Oleh itu, anda tidak perlu memakai kaca mata tersebut sepanjang masa. Kaca mata juga akan disyorkan sekiranya anda tidak tercalon untuk melakukan pembedahan.

Doktor anda mungkin mengesyorkan pembedahan ptosis. Dalam prosedur ini, otot levator diketatkan. Ia akan mengangkat kelopak mata ke atas kepada posisi yang dikehendaki. Alternatif lain ialah pembedahan anduh, yang mana otot dahi digunakan untuk mengangkat kelopak mata.

Bagi kanak-kanak yang mengalami ptosis, kadang-kadang doktor mengesyorkan pembedahan bagi mengelakkan permulaan ambliopia atau mata malas

Sekiranya doktor mendapati kelopak mata anda melendut disebabkan oleh penyakit tersirat, anda berkemungkinan dirawat bagi penyakit tersebut terlebih dahulu. Hal ini biasanya menghalang kelopak mata daripada kendur.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ptosis Kelopak Mata?

Tiada rawatan di rumah untuk kelopak mata melendut. Tetapi pembedahan kadang-kadang boleh membantu.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Bukan Suami Isteri Saja, Pelukan Bawa Manfaat Pada Semua- Ini Sebabnya, #4 Paling Mengujakan!

Sebagai manusia yang normal, kita semua pasti mahukan perhubungan yang baik dengan individu lain bukan? Antara cara kita untuk merasai keterjalinan sesama manusia ini adalah dengan berpelukan antara satu sama lain.

Tapi, bukankah ia hanya penting untuk suami isteri sahaja? Tidak, semua individu tidak kira ahli keluarga, saudara atau sahabat perlu melakukannya untuk memastikan kita mampu kekal hidup bermasyarakat.

Selain itu, berpelukan juga bukan sahaja perlu dilakukan ketika sedih atau gembira, malahan ketika kita bersapa ketika bertemu atau berpisah dengan seseorang. Kenapa? Mari kita ketahuinya melalui artikel ini!

Manfaat berpeluk sesama manusia mengikut sains

Menurut saintis, berpelukan bukan setakat mampu menenangkan perasaan seseorang sahaja, malahan ia lebih daripada itu. Ini adalah antara manfaat berpeluk sesama manusia yang kalian perlu tahu:

#1. Mampu mengurangkan tekanan seseorang

Sekiranya ada individu yang anda kenali kelihatan stres
, cuba berikan mereka pelukan. Ini kerana berpelukan mampu mengurangkan tekanan yang dihadapi oleh seseorang itu.

Menurut sebuah kajian yang dijalankan terhadap 20 pasangan bercinta, berpelukan akan membuat lelaki seakan merasai satu ‘renjatan elektrik’ yang menyenangkan.

Bagi wanita pula, berpelukan akan membuat sebahagian otak mereka bergerak balas seterusnya menghantar isyarat kepada tubuh badan untuk lebih relaks.

Ini bukan sahaja akan berlaku sekiranya anda memeluk, malahan juga ketika anda dipeluk oleh seseorang.

#2. Mampu mengurangkan risiko penyakit

Walaupun seperti agak sukar untuk dipercayai, ketahuilah berpelukan sebenarnya mampu mengurangkan risiko penyakit.

Menurut sebuah kajian yang dilakukan terhadap 400 individu dewasa, didapati berpelukan mampu
mengurangkan risiko seseorang itu mendapat penyakit
.

Alasannya adalah kerana individu yang mempunyai banyak sistem sokongan, lebih kurang risiko mendapat penyakit jika hendak dibandingkan dengan individu yang kurang sistem sokongan.

Dalam pada itu, dijelaskan juga individu dengan sistem sokongan yang kuat tidak menunjukkan simptom yang begitu teruk sekiranya jatuh sakit.

#3. Berpelukan penting untuk berkomunikasi

Mungkin ramai yang mengatakan komunikasi hanya memerlukan aspek lisan dan tulisan sahaja. Tidak, komunikasi sebenarnya adalah lebih besar daripada itu.

Danielle Forshee yang merupakan seorang pakar psikologi berkata, lisan dan tulisan tidak cukup untuk berkomunikasi secara lengkap sebaliknya sentuhan juga sangat diperlukan.

Ini kerana semasa berada dalam kandungan si ibu, deria pertama yang tercipta adalah deria sentuhan. Maka, ia
adalah satu cara untuk berkomunikasi dengan si ibu
 ketika 9 bulan di dalam rahim.

Disebabkan itu, sentuhan adalah cara berkomunikasi yang paling utama dan penting. Ketika sudah dewasa, berpelukan adalah satu cara paling mudah untuk dilakukan sesama manusia untuk berkomunikasi.

#4. Mampu membuat anda menjadi lebih gembira

Oksitoksin adalah sejenis hormon dalam tubuh badan kita yang dapat ditingkatkan sekiranya kita memeluk, menyentuh atau berada berdekatan dengan seseorang, lebih-lebih lagi jika kita menyukai mereka.

Ia adalah sejenis hormon yang berfungsi menyebarkan perasaan gembira, suka dan seronok di dalam tubuh badan. Ia juga mampu mengurangkan tekanan darah dan stres.

Menurut sebuah kajian, hormon oksitoksin ini mempunyai manfaat yang sangat besar buat kaum wanita. Disebabkan itu, mereka sangat gemar berpelukan dengan suami, anak atau individu yang rapat dengannya. Ia seakan satu terapi mudah yang mampu membuat mereka berasa gembira!

#5. Mampu mengurangkan ketakutan atau fobia

Adakah anda mempunyai sebarang ketakutan atau fobia
 yang menghalang anda untuk melakukan sesuatu? Penyelesaiannya adalah mudah sahaja iaitu dengan berpelukan!

Tidak percaya? Cuba anda bayangkan diri anda sedang bersedia untuk melakukan
bungee jumping
dan anda mempunyai fobia terhadap ketinggian. Tiada apa yang mampu membantu anda mengurangkannya kecuali berpelukan dengan individu yang anda percaya.

Selain itu, perhatikan juga individu yang takut dengan haiwan seperti lipas atau cicak. Jika ia muncul tiba-tiba, perkara pertama yang akan dilakukan pasti mencari dan berpaut kepada anda bukan?

#6. Berpelukan penting untuk menyelesaikan konflik

Anda dan pasangan sering sahaja bergaduh tentang perkara rumah tangga yang kecil
? Jangan risau. Anda boleh cuba praktikkan cara berikut.

Setiap kali anda dimarahi atau memarahi pasangan, cuba untuk alihkan rasa amarah anda itu dengan memeluk pasangan anda? Ini pasti akan membuat pergaduhan itu terhenti secara tiba-tiba sahaja.

Untuk apa anda membuang tenaga bergaduh jika terdapat penyelesaian yang lebih baik dan mudah? Jadi, berpeluklah. Terdapat banyak manfaat berpeluk yang kita sendiri kurang sedar sebelum membaca artikel ini!

Baca juga:

Benarkah Ketawa Itu Penawar Terbaik Buat Kesihatan Emosi Anda?

Bagaimana Kaunseling Pasangan Membantu Dalam Perhubungan

Tip Mengembalikan Kehangatan Perhubungan

5 Tanda Perhubungan yang Tidak Sihat


Malu Ada Masalah Ereksi Semasa Bersetubuh, Ini Tabiat Yang Harus Dielakkan

Terdapat banyak perkara yang boleh menyebabkan masalah ereksi lelaki. Jadi, apakah yang patut anda elak sekiranya tidak mahu kebolehan untuk mendapatkan ereksi terganggu? Artikel ini akan memberi anda maklumat lanjut berkaitan persoalan ini.

Untuk mendapatkan lebih banyak info tentang Kesihatan Lelaki, sila dapatkannya
di sini.

Masalah ereksi lelaki, elakkan 6 perkara ini

Makanan manis atau pencuci mulut

Walaupun aneh bunyinya, tetapi pengambilan pencuci mulut yang manis dengan kerap, boleh mengganggu keupayaan anda untuk mengekalkan ereksi.

Ini kerana peningkatan paras gula dalam darah akibat daripada
pengambilan makanan manis
seperti pencuci mulut akan merangsang rembesan hormon insulin yang akan menekan penghasilan hormon testosteron.

Hubung kait gula-insulin-testosteron ini juga menjelaskan kenapa selepas kita bangun dari tidur (tempoh panjang tanpa makanan), kita akan mengalami
ereksi awal pagi secara semula jadi.

Masalah ereksi lelaki – Tidak cukup tidur

Tidur yang nyenyak dan mencukupi adalah sangat penting bagi tubuh badan dan juga minda. Menurut kajian yang melibatkan pelajar lelaki dari University of Chicago, jika seseorang itu tidur sekitar 5 jam atau kurang, paras testosteron mereka akan turun sebanyak 10%.

Tidur yang mencukupi adalah penting dalam penghasilan hormon testosteron. Justeru, dapatkan sekitar 8 jam waktu tidur sehari bagi meningkatkan keupayaan anda untuk mendapatkan ereksi yang memuaskan.

Minuman soya

Soya adalah sumber protein yang baik khususnya untuk mereka yang mengamalkan diet vegan. Walau bagaimanapun,
pengambilan soya
 yang terlalu banyak, sebagai contoh, hidangan minuman dan juga makanan berteraskan soya yang banyak dalam hidangan harian, boleh mengakibatkan masalah ereksi.

Masalah ereksi lelaki – Merokok

Merokok adalah perkara yang jelas dan nyatanya berbahaya untuk kesihatan. Khususnya, merokok merosakkan dinding salur darah – salur darah badan, termasuklah salur darah yang
membekalkan darah kepada zakar.

Apabila berlaku kerosakan salur darah yang mengakibatkan sekatan salur darah, bekalan darah akan disalurkan ke organ-organ penting badan manakala zakar adalah antara bahagian yang terakhir mendapat bekalan darah yang mencukupi, walaupun dengan rangsangan seks.

Tambahan lagi, merokok turut mempengaruhi wanita juga dengan mengurangkan rasa nikmat mereka ketika bersetubuh.

Ubat Anti-murung

Antara perkara yang mengganggu keupayaan untuk mendapatkan ereksi, ubat anti-murung adalah salah satu daripada perkara yang mengungguli senarai tersebut. Sesetengah ubat anti-murung seperti Lexapro, Prozac dan juga Paxil berupaya untuk menurunkan nafsu syahwat dan juga melambatkan ejakulasi.

Dadah rekreasi

Menurut Dr, Mohit Khera, Professor Madya dalam bidang Urologi dan pengarah Andrologi di Baylor College of Medicine, bahan-bahan yang membawa kepada rasa khayal seperti kokaina (cocaine), methadone atau marijuana berupaya untuk menyebabkan masalah ereksi lelaki.

Sekiranya anda mengalami masalah berkaitan ereksi, semak semula diet dan juga tabiat anda kerana mungkin ada perkara yang anda lakukan tanpa anda sedari, mengganggu keupayaan untuk mengekalkan ereksi.

Sekiranya anda masih mengalami masalah berkaitan ereksi, disarankan agar anda berjumpa dengan doktor. Lebih lama masalah ini dibiarkan tanpa bantuan pakar, lebih teruk dan bahaya jadinya.

Hello Health Group
 tidak memberi nasihat perubatan, diagnosis ataupun rawatan.


Skurvi (Kekurangan Vitamin C)

Definisi

Apakah itu skurvi?

Skurvi adalah satu nama yang diberikan kepada satu keadaan kekurangan vitamin C. Ia boleh menyebabkan
anemia
, kelemahan, keletihan, pendarahan spontan, sakit pada anggota badan terutamanya pada kaki, bengkak di beberapa bahagian badan, dan kadang-kadang ulser gusi serta kehilangan gigi.

Apakah kebarangkalian skurvi?

Skurvi telah diketahui sejak zaman Yunani dan zaman Mesir kuno, dan sering dikaitkan dengan para pelaut pada abad ke-15 hingga ke-18, ketika pelayaran laut yang panjang menjadikannya sukar untuk mendapatkan bekalan makanan yang segar. Ramai yang maut akibat kesan tersebut.

Skurvi juga berlaku semasa kelaparan kentang Ireland pada tahun 1845 dan Perang Saudara Amerika. Wabak paling terkini yang telah direkodkan adalah di Afghanistan pada tahun 2002, berikutan peperangan dan kemarau.

Kes-kes skurvi moden adalah sangat jarang berlaku, terutamanya di tempat-tempat di mana terdapatnya roti dan bijirin yang diperkaya, tetapi ia masih boleh menjejaskan individu yang tidak mengambil vitamin C yang mencukupi. Sila berbincang dengan doktor untuk mendapatkan maklumat lanjut.

Simptom-simptom

Apakah simptom-simptom skurvi?

Gejala kekurangan vitamin C boleh mula muncul selepas 8 hingga 12 minggu. Antara tanda-tanda awal termasuklah kehilangan selera makan, penurunan berat badan, kelesuan, kerengsaan, dan keletihan.

Dalam masa 1 hingga 3 bulan, individu mungkin akan mengalami tanda-tanda seperti berikut:

Anemia

Myalgia, atau sakit, termasuk sakit tulang

Bengkak, atau edema

Petechiae, atau bintik merah yang kecil akibat pendarahan di bawah kulit

Rambut corkscrew

Penyakit gusi dan kehilangan gigi

Penyembuhan luka yang lambat

Sesak nafas

Perubahan mood, dan
kemurungan

Dalam masa yang sama, individu yang terjejas akan menunjukkan tanda-tanda edema umum, penyakit kuning yang teruk, pemusnahan sel darah merah, yang dikenali sebagai hemolisis, pendarahan secara tiba-tiba dan spontan, neuropati, demam, dan sawan. Ia boleh membawa maut.

Bayi yang mempunyai skurvi akan menjadi cemas dan mudah marah. Mereka mungkin mengalami kesakitan yang menyebabkan mereka melakukan postur seperti posisi katak untuk mendapatkan keselesaan.

Terdapat juga kemungkinan berlakunya pendarahan subperiosteal, sejenis pendarahan yang berlaku di hujung tulang panjang.

Kajian terhadap haiwan menunjukkan bahawa kekurangan vitamin C dalam wanita semasa kehamilan boleh menyebabkan masalah terhadap perkembangan otak janin.

Mungkin terdapat beberapa gejala yang tidak disenaraikan di atas. Sekiranya anda mempunyai keraguan mengenai gejala yang berlaku, sila berjumpa dengan doktor untuk mendapatkan maklumat yang lebih lanjut.

Bila saya harus berjumpa doktor?

Anda perlu berjumpa dengan doktor jika anda mempunyai mana-mana keadaan seperti yang berikut:

Rasa sangat letih dan lemah sepanjang masa

Rasa marah dan sedih sepanjang masa

Sakit sendi atau kaki yang agak teruk

Mempunyai gusi bengkak atau berdarah – kadangkala gigi anda boleh tertanggal

Muncul bintik merah atau biru pada kulit

Mempunyai kulit yang mudah lebam

Ini juga mungkin simptom-simptom bagi skurvi.

Jika anda mempunyai tanda-tanda atau simptom-simptom seperti yang disenaraikan di atas atau mempunyai sebarang pertanyaan, silalah berbincang dengan doktor. Tubuh setiap individu bertindak secara berbeza. Ia adalah langkah yang terbaik untuk membincangkannya dengan doktor mengenai apa yang terbaik untuk keadaan semasa anda.

Punca

Apakah punca skurvi?

Manusia tidak dapat mensintesis atau menghasilkan
vitamin C
. Ia perlu diperoleh daripada sumber luaran, terutamanya buah-buahan dan sayur-sayuran, atau makanan yang diperkaya. Skurvi terjadi disebabkan oleh
vitamin C
 yang tidak mencukupi dalam diet individu, untuk sekurang-kurangnya 3 bulan.

Faktor-faktor risiko

Apakah yang meningkatkan risiko saya kepada skurvi?

Walaupun skurvi sangat jarang berlaku, anda mungkin lebih berisiko jika anda:

Sedang menjalani diet ‘fad’ yang luar biasa atau terhad – dengan sedikit atau tiada sumber vitamin C

Makan makanan yang sangat sedikit – sebab yang mungkin termasuk rawatan yang membuat anda berasa sangat sakit sepanjang masa (seperti
kemoterapi
) atau gangguan makan seperti anoreksia

Mempunyai diet yang buruk dan merokok – merokok mengurangkan jumlah vitamin C yang diserap tubuh badan anda daripada makanan

Mempunyai diet yang tidak sihat dan hamil atau menyusu – badan anda memerlukan lebih banyak vitamin C pada masa ini

Kumpulan lain yang mungkin lebih berisiko untuk mengalami skurvi termasuklah:

Individu dengan keadaan pencernaan yang teruk, seperti penyakit
Crohn
 atau kolitis ulseratif

Bayi dan kanak-kanak yang tidak mendapat jumlah vitamin disyorkan – baca tentang vitamin untuk kanak-kanak

Individu yang sangat tua, yang mungkin sukar untuk memasak atau mengekalkan diet yang sihat

Individu yang mengalami ketagihan dadah atau alkohol

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit skurvi didiagnosis?

Doktor akan menjalankan ujian fizikal, dan meminta ujian makmal untuk menilai tahap
vitamin C
 dalam darah.

Ujian pengimejan boleh mendedahkan kerosakan dalaman akibat skurvi.

Bagaimana pesakit skurvi dirawat?

Rawatan akan melibatkan pengambilan suplemen vitamin C melalui mulut atau suntikan.

Dos yang disyorkan ialah:

1 hingga 2 gram (g) sehari selama 2 hingga 3 hari

500 miligram (mg) untuk 7 hari seterusnya

100 mg selama 1 hingga 3 bulan

Dalam tempoh 24 jam, pesakit boleh melihat perubahan terhadap keletihan, kelesuan, kesakitan, anoreksia, dan kekeliruan. Lebam, pendarahan, dan kelemahan mula akan berkurangan dalam tempoh masa 1 hingga 2 minggu.

Selepas 3 bulan, pemulihan yang lengkap mungkin akan berlaku. Kesan jangka panjang mungkin tidak akan berlaku, kecuali dalam kes kerosakan pergigian yang teruk.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani skurvi?

Gaya hidup dan remedi di rumah yang berikut mungkin membantu anda untuk mengatasi skurvi:

Skurvi boleh dicegah dengan mengambil vitamin C secara mencukupi, sebaiknya dalam diet, tetapi kadangkala diambil dalam bentuk suplemen.

Sumber
vitamin C
 yang terbaik adalah
buah-buahan
 dan sayuran.

Cara terbaik untuk mendapatkan cukup vitamin dan mineral adalah dengan memakan makanan yang sihat dan seimbang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Alami Kesan Alergi Teruk Selepas Suntikan Vaksin COVID-19? Ini Yang Anda Perlu Tahu

Baru-baru ini, isu berkenaan dengan
vaksin virus korona baharu hangat diperbincangkan
 di laman media sosial.

Pada Disember 2020, kerajaan United Kingdom (UK) telah memberikan vaksin secara berperingkat kepada rakyat mengikut kepada prioriti.

Pekerja kesihatan merupakan antara golongan awal yang menerima vaksin memandangkan
mereka berada di barisan hadapan merawat wabak pandemik tersebut
.

Walau bagaimanapun, kecoh juga apabila ada berita yang tersebar mengenai kesan alergi yang dialami mereka selepas menerima vaksin.

Keadaan ini memaksa kerajaan UK untuk menangguhkan pemberian vaksin virus kepada mereka yang mempunyai sejarah tindak balas alergi.

Apa yang terjadi sebenarnya? Baca artikel ini untuk memahaminya dengan lebih lanjut.

[covid_19]

Untuk mendapatkan lebih banyak info tentang coronavirus di Malaysia, sila dapatkannya
di sini
.

Bukan di UK sahaja, pekerja di Amerika Syarikat juga mengalami masalah sama

Kurang dari seminggu selepas kecoh berita berkenaan dengan dua orang pekerja di UK mengalami tindak balas alergi, dua orang pekerja di Alaska turut berhadapan perkara yang sama.

Mereka menerima
vaksin daripada syarikat yang sama
 dan mengalami tindak balas anafilaksis beberapa minit selepas disuntik.

Salah seorang daripada mereka terpaksa ditolak masuk ke dalam unit penjagaan rapi (ICU) memandangkan dia mengalami simptom teruk dan memerlukan pemantauan berterusan.

Baca juga:

Curiga Alami Simptom COVID-19, JANGAN PANIK! KKM Sedia Khidmat Pemeriksaan Di Rumah

Sah! COVID-19 Boleh Tersebar Melalui CIRIT-BIRIT, Bukan Hanya Batuk & Bersin?

Setakat ini, kandungan vaksin yang menyebabkan
tindak balas anafilaksis masih belum dikenal pasti
.

Namun dua suspek utama adalah:

Polyethylene glycol
: Bahan kimia yang boleh dijumpai dalam pelbagai jenis makanan, bahan kosmetik dan ubat.

Partikel nano lipid
: Bahan yang menyaluti maklumat genetik RNA.

Kandungan vaksin polyethylene glycol pernah dikaitkan dengan banyak kes anafilaksis sebelum ini.

Walaupun kesan sampingan yang bakal dialami oleh
mereka yang alergi boleh jadi teruk
, namun penggunaan vaksin masih akan terus digalakkan oleh pakar perubatan.

Ia berikutan komplikasi serius (alergi dan bukan alergi) sangat jarang berlaku dan jika ditimbang tara, kesan baik yang boleh dinikmati pengguna jauh lebih banyak berbanding kesan buruk.

Ujian klinikal yang dijalankan oleh pengeluar vaksin tidak menunjukkan sebarang tindak balas serius yang disebabkan oleh vaksin tersebut.

Artikel berkaitan:

Meskipun begitu, terdapat segelintir pesakit yang mengalami simptom seperti sengal, demam dan kesan sampingan tidak serius lain.

Oleh sebab
tindak balas anafilaksis yang dialami oleh dua pekerja Alaska
 berlaku beberapa minit selepas suntikan vaksin, jadi memang ia sudah disahkan berpunca daripada vaksin.

Penemuan ini membolehkan pihak berkuasa untuk menyusun protokol mengikut keperluan dan memastikan pusat suntikan mempunyai kelengkapan untuk merawat kesan sampingan jika perlu.

Kandungan vaksin virus korona punca pengguna alami kesan sampingan?

Pada tahun 2019, Pertubuhan Kesihatan Sedunia (WHO) telah menamakan ‘keraguan pengambilan vaksin virus’ sebagai salah satu daripada 10 ancaman kesihatan sedunia.

Antara punca kepada keraguan tersebut adalah tindak balas alergi dan kesan sampingan teruk vaksin.

Walau bagaimanapun, apa yang anda perlu tahu adalah, kebarangkalian untuk anda mengalami tindak balas tersebut tersangatlah jarang.

Malah, jika hendak dibuat perbandingan, anda
 lebih cenderung untuk disambar petir
 (1 dalam 700,000) daripada mendapat kesan sampingan teruk vaksin virus (1 dalam 760,000).

Sudah tentulah, peratusan risiko kelihatan tidak bermakna sekiranya anda tergolong dalam kumpulan yang mengalami kesan sampingan teruk.

Namun, ia tidak seharusnya menjadi sebab mengapa anda tidak mendapatkan vaksin memandangkan ia boleh mencegah
penyakit yang boleh menyebabkan kesan yang lebih buruk
.

Jika anda mengalami simptom seperti demam, seram sejuk, sakit otot dan pening kepala, itu bukan tanda anda alergi terhadap vaksin virus.

Ia merupakan petanda bahawa badan anda sedang membentuk tindak balas imun untuk melawan penyakit.

Vaksin adalah satu medium yang mengandungi maklumat penyakit (sama ada maklumat genetik, virus mati atau yang telah dilemahkan) bagi merangsang tubuh badan untuk menghasilkan antibodi.

Ia membantu badan untuk
mempersiapkan sistem imun
 supaya apabila agen sebenar cuba memasuki badan, antibodi sudah tersedia dan ia boleh menghindarkan proses penyakit daripada berlaku.

Kesan sampingan yang boleh dialami oleh pengguna adalah demam, sakit pada kawasan yang disuntik dan kebengkakan.

Oleh sebab bahan yang digunakan untuk membuat vaksin itu bukanlah agen penyakit yang sempurna (maklumat genetik atau virus lemah), jadi
suntikan vaksin tidak boleh menyebabkan penyakit
.

Konklusi

Walaupun segelintir pengambil vaksin virus mengalami kesan alergi teruk, ia tidak mengubah fakta bahawa vaksin adalah cara terbaik untuk menghindarkan jangkitan virus korona baharu.

Apa yang pihak berkuasa perlu lakukan adalah membuat pemantauan dengan lebih agresif serta mewujudkan
 protokol pengambilan vaksin dan pelan tindakan
 sekiranya pengguna mengalami kesan alergi.

Saintis di seluruh dunia sedang giat membuat siasatan bagi mengenal pasti punca alergi untuk menambah baik fungsi vaksin.

Diharapkan pembaca akan terus peka dengan liputan semasa dan ajukan soalan kepada doktor yang bertauliah jika terdapat keraguan berkenaan dengannya.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


8 Cara Mujarab Hilangkan Bintik Hitam Di Muka, Jom Cuba!

“Aduh, banyaknya blackheads kat hidung ni! Ada ke cara hilangkan bintik hitam di muka?”
Bintik hitam atau
blackheads
merupakan satu bentuk jerawat yang sangat menjengkelkan.
Disebabkan ia tertanam dalam pori wajah, membuang bintik hitam merupakan sesuatu yang amat sukar.

Ramai yang sangka,
blackheads
 terbentuk disebabkan pengumpulan kotoran pada kulit wajah. Namun, anggapan ini tidak benar sama sekali.

Bintik hitam berlaku apabila pori wajah tersumbat dengan sel kulit mati dan minyak.

Bahan-bahan ini akan mengalami proses oksidasi setelah terdedah dengan udara. Lama-kelamaan, ia akan bertukar kehitam-hitaman dan menjadi
blackheads
.

Cara hilangkan bintik hitam di muka

Bintik hitam lebih banyak muncul pada
kawasan muka yang menghasilkan banyak minyak
, seperti di dahi, hidung dan dagu. Kawasan ini turut dikenali sebagai zon-T.

Kadangkala,
blackheads
 juga boleh terbentuk di dalam cuping telinga, pada kawasan bahu, belakang badan dan dada.

Walau bagaimanapun, pembentukan
blackhead
 adalah normal. Malah, sukar untuk kita mengatasinya secara keseluruhan.

Tapi, itu tidak bermaksud tidak ada cara hilangkan bintik hitam di muka.

Berbeza dengan bintik putih,
bintik hitam amat degil dan boleh berkekalan
 sehingga berbulan-bulan lamanya jika tidak dibuang.

Di dalam artikel ini, kami akan kongsikan beberapa tip penjagaan wajah untuk mengurangkan pembentukan
blackheads
.

1.

Basuh muka dengan pencuci muka yang lembut

Elakkan menggunakan skrub yang kasar
 untuk menyental hidung semata-mata untuk membuang
blackheads
.

Amalan ini bukan sahaja akan melukakan kulit, skrub yang kasar hanya akan mengeringkan kulit dan membuatkan kulit jadi lebih berminyak. Akibatnya, lebih banyak bintik hitam yang akan muncul pada kawasan kulit nanti.

Cuba gunakan pembersih wajah yang mengandungi asid glikolik atau asid salisilik. Kedua-dua asid ini dapat membersihkan pori dengan lebih dalam dan berkesan.

Cara hilangkan bintik hitam di muka #2.

Wapkan wajah terlebih dahulu

Sebelum mencuci muka atau melakukan pengekstrakan, wap wajah dengan tuala hangat untuk membuka pori dan melembutkan sebarang partikel yang tersumbat di dalamnya.

Menurut Renee Reuleau, seorang pakar kecantikan di New York, ada cara hilangkan bintik hitam di muka secara mudah dan berkesan.

Pertama sekali, mandi seperti biasa. Kemudian, sapukan pelembap pada kawasan yang dipenuhi
blackheads
. Pelembap akan memerangkap haba pada kulit dan memudahkan proses ekstraksi.

Letakkan balutan plastik pada wajah dan letakkan tuala hangat di atasnya. Selepas beberapa minit, sapukan pelembap sekali lagi sebelum melakukan ekstraksi.

3.

Jika perlu picit, jangan gunakan kuku

Elakkan memicit bintik hitam menggunakan kuku.
 Jika tidak, habislah kulit jadi menggerutu dan berparut!

Cara yang terbaik adalah menggunakan alat ekstraksi. Untuk menggunakannya secara betul, pastikan bahagian hujungnya pada sebelah bintik hitam. Bahagian yang bengkok sepatutnya pada kulit dan batangnya yang lurus dipegang secara menegak.

Perlahan-lahan, tekan dan picit bintik hitam tersebut sehingga partikel hitam di dalamnya terkeluar. Namun, jika anda tidak boleh mengeluarkan
blackhead
 tersebut, berhenti dan serahkannya pada pakar.

Selepas ekstraksi, sapu wajah dengan
 toner
 antibakteria.

4.

Lakukan proses pengelupasan

Proses pengelupasan atau
exfoliating
yang terbaik adalah menggunakan bahan kimia. Cuba cari produk yang mengandungi asid glikolik, asid laktik dan asid salisilik.

Semua asid ini bertindak lembut terhadap kulit, namun masih berkesan untuk melawan pembentukan bintik hitam.

Malah, anda tidak perlu gunakan produk ini di seluruh wajah. Cukup pada kawasan hidung, dagu dan dahi yang terkesan dengan
blackhead.

5.

Gunakan
pore strip
untuk membuang bintik hitam

Mudah dan murah,
pore strip
 merupakan alat kegemaran ramai untuk membuang bintik hitam pada hidung. Lekatkan sahaja pada hidung dan tanggalkannya, senang bukan!

Walau bagaimanapun,
pore strip
 hanya bertindak membuang bahagian luar
blackhead
 sahaja. Ia tidak dapat menghalangnya daripada terbentuk lagi.

Cara hilangkan bintik hitam di muka #6.

Jangan lupa gunakan pelembap

Walaupun minyak merupakan penyebab utama bintik hitam, wajah kita masih perlukannya untuk nampak sihat dan bermaya. Malah,
kulit yang kering
 hanya akan menyebabkan
blackhead
 tumbuh dengan lebih teruk!

Tetapi, gunakan pelembap yang ringan dan tidak akan menyebabkan pori tersumbat. Elakkan pelembap yang mempunyai minyak kelapa atau minyak avocado.

7.

Gunakan vitamin C untuk membuang bintik hitam

Siapa sangka
bahan pencerah kegemaran ramai
 ini dapat mengurangkan bintik hitam?

Bintik hitam merupakan sejenis minyak yang telah teroksida. Vitamin C dapat mengelakkan proses ini daripada berlaku, lantas mencegah pembentukan
blackhead
daripada akarnya!

Walau bagaimanapun,
gunakan serum vitamin C yang berkualiti
. Vitamin C yang tidak stabil hanya akan membuatkan masalah bintik hitam menjadi semakin teruk.

Jadi, jangan beli serum yang murah. Tidak mengapa jika anda berbelanja lebih untuk produk yang berkualiti dan berkesan.

8.

Jumpa pakar jika semuanya tidak berkesan

Kadangkala, cara yang terbaik untuk membuang bintik hitam pada muka adalah dengan mendapatkan rawatan daripada pakar.

Ahli dermatologi yang terlatih boleh melakukan proses ektraksi dengan selamat. Malah, mereka juga boleh memberikan nasihat mengenai penjagaan wajah untuk mengelakkan bintik hitam daripada mengganggu hidup anda lagi.


Senggugut: Adakah Kafein Memburukkan Lagi Keadaan?

Bagi penggemar kafein, melangkau pengambilan harian kafein sudah pasti meresahkah. Apatah lagi apabila memikirkan keadaan dalam tempoh haid dan keinginan terhadap kafein. Tidak dinafikan kafein memberi manfaat tenaga sepanjang hari dengan pengambilannya setiap pagi. Namun, bagi wanita yang sedang haid ia boleh menyebabkan kesan negatif dan membuatkan hari anda lebih teruk, khususnya jika anda menghidap
senggugut
.

Kafein dan senggugut

Kafein telah disyaki menyumbang kepada kesakitan dan kekejangan haid kerana ia boleh bertindak sebagai pemvasocerut (vasoconstrictor) iaitu mengehadkan aliran darah yang boleh mengakibatkan kesakitan. Tetapi kesannya adalah sementara dan tidak lazim dalam pengguna kafein biasa.

Di samping itu, kafein terutamanya bertindak sebagai vasodilator, yang bermaksud ia meningkatkan aliran darah. Walaupun mengelakkan kafein adalah cadangan umum untuk mengurangkan kekejangan haid, terdapat beberapa penyelidikan yang menyokong saranan berkenaan.

Satu kajian yang diterbitkan dalam “Journal of Women’s Health” pada Julai-Ogos 2007 mengaitkan kafein dengan gangguan haid dan perubahan mood, tetapi bukan untuk kekejangan haid. Yang menarik, ubat-ubatan sindrom kekejangan haid dan pelepasan haid pelbagai simptom mengandungi kafein untuk meningkatkan tindakan bahan utama.

Kafein dan simptom kekejangan lain

Kopi, teh, coklat, minuman ringan dan minuman tenaga tertentu mengandungi kafein, dan bahan ini telah lama dianggap sebagai memburukkan lagi simptom haid tertentu. Menurut tinjauan dalam isu “Today’s Dietitian” pada Mac 2016, kafein telah dianggap memburukkan lagi gejala premenstrual kebimbangan, insomnia atau kerengsaan. Walau bagaimanapun, kajian yang diterbitkan dalam edisi Julai 2016 “American Journal of Nutrition Clinical” mengkaji kafein dan pengambilan kopi di lebih daripada 3600 wanita, dan mendapati tiada hubungan antara komponen diet dan simptom kesakitan payudara, kerengsaan dan keletihan, walaupun wanita minum 4 atau lebih cawan kopi setiap hari.

Langkah berjaga-jaga

Walaupun bagi sesetengah wanita kafein tidak menyumbang kepada kekejangan haid, naum bagi sesetengah orang sensitif terhadap kesan kafein mungkin perlu mengelakkan minuman berkafein. Di samping itu, kafein berlebihan boleh menyebabkan simptom seperti gangguan tidur, sakit kepala, kebimbangan dan berdebar-debar (degupan jantung yang kuat atau cepat).

Sekiranya anda memerlukan nasihat tentang cara mencegah atau menguruskan kekejangan haid, berbincang dengan doktor anda. Kekejangan haid kadang-kadang merupakan simptom masalah perubatan yang lebih serius, jadi doktor juga akan melihat sama ada kesakitan yang anda alami itu teruk atau menyebabkan gangguan terhadap aktiviti harian anda.


Migrain & Strok: Apa Hubungannya?

Kedua-dua
migrain
 dan
strok
 adalah gangguan biasa, tetapi biasanya berlaku pada populasi yang berbeza. Strok paling menjejaskan lelaki berusia dan migrain membabitkan wanita muda. Tetapi sejak 40 tahun yang lalu, kajian selepas kajian menunjukkan hubungan bebas antara migrain dan strok. Walaupun banyak penyelidikan, hubungan kompleks migrain dan strok masih berlaku.

Berikut adalah cara dua keadaan berkenaan mungkin berkait:

Migrain menyebabkan strok (migrainous infarction), strok berlaku semasa serangan migrain

Migrain mungkin faktor risiko strok lebih kerap berlaku kepada orang yang mempunyai migrain, tetapi bukannya semasa serangan

Migrain meniru strok dan sebaliknya

Migrain disebabkan oleh strok (simptom migrain), iskemia atau pendarahan menyebabkan keadaan seperti migrain

Punca migrain dan strok sama, contohnya jantung shunt, atau ketidakstabilan saluran darah (dikenali sebagai vasculopathy) disebabkan oleh keadaan genetik, seperti CADASIL

Migrain dikaitkan dengan luka seperti stroke, apabila dilihat pada MRI tanpa simptom strok

Siapa yang Berisiko?

Jenis migrain yang utama dikaitkan dengan strok adalah migrani dengan aura, subjenis yang menjejaskan kira-kira 25% orang yang mempunyai migrain. Manakala jenis strok utaman yang dikaitkan dengan migrain ialah strok iskemia (akibat daripada pengurangan aliran darah ke bahagian otak) tetapi orang yang mempunyai migrain juga mengalami peningkatan risiko strok pendarahan (akibat pendarahan ke dalam atau sekitar otak).

Bagi wanita dengan aura 2 ke 3 kali ganda berisiko mendapat strok berbanding wanita tanpa migrain. Wanita dengan aura juga berisiko tinggi mendapat strok berbanding lelaki dengan aura.

Mekanisme ‘ABC’ Menghubungkan Migrain dan Strok

A: Arteri

Aterosklerosis penyebab strok yang paling biasa dalam populasi umum tidak dipertingkatkan pada orang mengalami migrain. Strok yang berlaku semasa migrain dengan serangan aura mungkin disebabkan oleh vasospasme, yang merupakan pembetulan pembalikan satu atau lebih arteri. Keadaan yang jarang berlaku dikenali sebagai infark migrain.

Pembedahan arteri serviks satu lagi penyebab stroke, merujuk kepada air mata dalam lapisan dalaman arteri yang membawa darah ke otak. Ini mungkin disebabkan pergerakan cepat trauma leher terhadap arteri.

Pembedahan arteri lebih cenderung berlaku terhadap orang muda dengan sejarah migrain. Keadaan genetik yang jarang berlaku, CADASIL menunjukkan keabnormalan saiz arteri bersaiz kecil dan sederhana dan ciri-ciri kilinkal migrain aura, strok, akhirnya ke demensia vaskular.

Walaupun dalam keadaan normal, terdapat bukti yang semakin meningkat bahawa serangan migrain mengganggu atau mengaktifkan lapisan sel dalaman (endothelium) dari arteri, yang membawa kepada pembebasan bahan-bahan yang terlibat dalam keradangan, dan pembekuan, dan mengurangkan keupayaan pembuluh darah enyebarkannya sepenuhnya.

B: Darah

Penyumbatan arteri daripada gumpalan boleh menyebabkan strok, tetapi jika penyumbatan itu bersifat sementara, hasilnya mungkin episod
Serangan Iskemia Sementara (
TIA
)
 atau aura. Apabila darah beku lebih daripada biasa, ini dirujuk kepada
hiperkoagulabiliti
. Ia mungkin disebabkan oleh faktor genetik atau gaya hidup, seperti merokok atau penggunaan estrogen yang mengandungi kontraseptif (risiko berbeza dengan dos).

Satu kajian terhadap orang muda dengan strok menunjukkan bahawa mereka yang mempunyai migrain dengan aura lebih dari dua kali mungkin mempunyai sekurang-kurangnya satu faktor yang menyebabkan kebergantungan seperti orang-orang dengan migrain tanpa aura, atau tiada migrain sama sekali. Bagi sesetengah orang yang menggunakan aspirin harian menghalang aura.

C: Jantung (Cardiac)

Kira-kira 15-25% orang dilahirkan dengan laluan antara kanan dan kiri atas atrium (jantung), dan ini dikenali sebagai paten foramen ovale (PFO). Bekuan yang membentuk atau menghindar melalui PFO boleh dipam ke otak dan mengakibatkan stroke, TIA, atau aura.

Berbagai variasi hasil daripada kajian yang menyiasat kekerapan PFO pada orang dengan migrain (julat: 15 hingga 90%), dan migrain pada orang mengalami PFO (julat: 16 hingga 64%) telah mengaitkan potensi PFO sebagai hubungan antara migrain dan strok. Percubaan klinikal penutupan PFO tidak membuktikan bahawa ini adalah cara yang berkesan untuk mencegah migrain.


4 Tip Berjumpa Doktor

Temu janji dengan doktor bukanlah sesuatu yang digemari oleh semua orang. Kebiasaannya, temu janji dengan doktor dibuat kerana anda ada masalah kesihatan. Sesetengah orang malu untuk menceritakan masalahnya kepada orang asing seperti doktor.

Hubungan antara doktor dan pesakit adalah penting dalam memberikan kesan yang baik terhadap keadaan kesihatan anda. Rawatan untuk sesuatu penyakit bukanlah sekadar pada ubat-ubatan, tetapi ia bermula seawal pertemuan pertama dengan doktor.

Oleh itu, hubungan dengan doktor adalah sangat penting. Ikuti 5 tip berikut untuk menjadikan pertemuan dengan doktor sesuatu yang berkesan dan menyeronokkan.

1. Bersedia sebelum temu janji

Anda hendaklah sediakan senarai ubat-ubatan atau rawatan yang pernah anda jalani sebelum ini, begitu juga dengan maklumat dan keputusan-keputusan ujian yang lalu. Ini adalah penting untuk doktor tahu keadaan anda secara keseluruhan.

Setiap rawatan dan keputusan ujian anda yang lalu mungkin memberi kesan terhadap pelan rawatan anda.

2. Kongsikan kerisauan utama anda

Jangan hanya memaklumkan kepada doktor tentang masalah kesihatan anda sahaja tetapi kongsikan juga kerisauan utama anda seperti anda takut menghadapi pembedahan atau pekerjaan anda tidak membolehkan anda menghadiri temu janji berkala. Semua ini akan dipertimbangkan oleh doktor.

3. Utamakan masalah anda

Walaupun anda mahu menceritakan banyak perkara kepada doktor, anda harus memprioritikan masalah yang paling utama dahulu sebelum yang lain. Jangan mulakan dengan masalah picisan, tetapi mulakan dengan sesuatu yang paling mengganggu dan membuatkan anda datang ke hospital. Anda tentu tidak mahu membuatkan orang lain di luar menunggu lama kerana anda memakan masa yang lama dengan doktor.

4. Pastikan anda meninggalkan bilik doktor dengan maklumat yang tepat

Ini adalah langkah yang paling penting. Jika anda gagal mendapatkan maklumat yang tepat, temu janji anda mungkin menjadi sia-sia. Catitkan perkara-perkara yang perlu anda lakukan dan tarikh temu janji akan datang. Bawa bersama teman jika anda kurang berkemampuan.

Hello Health Group
 tidak menyediakan nasihat perubatan, diagnosis atau rawatan.


Kebaikan Puasa untuk Kesihatan Jantung Anda

Sepanjang Ramadan, terdapat perubahan dalam diet dan kuantiti makanan yang diambil oleh individu. Ini bermakna bahawa anda hanya boleh mengambil makanan dua kali: pada waktu subuh dan
iftar
 (berbuka puasa pada waktu matahari terbenam). Perubahan ini memberi kesan metabolisme badan dan kesihatan seseorang secara keseluruhan.

Penyakit jantung dan saluran darah adalah antara punca utama kematian di dunia. Puasa Ramadan boleh menyebabkan perubahan gaya hidup yang drastik untuk 1 bulan dan boleh menjejaskan faktor risiko untuk penyakit jantung dan saluran darah seperti penyakit jantung koronari dan strok.

Faktor-faktor risiko yang cenderung dikaitkan dengan kejadian penyakit jantung koronari dan strok adalah tahap darah lipid, pembekuan dan faktor-faktor pembekuan darah, tekanan darah tinggi, dan tabiat merokok. Tahap lemak darah dipengaruhi oleh perubahan dalam diet dan jenis makanan, pengambilan gula, dan aktiviti fizikal. Kajian menunjukkan bahawa berpuasa pada bulan Ramadan boleh menjejaskan pelbagai faktor risiko di atas.

Tahap lemak darah

Lemak adalah salah satu faktor utama yang menyebabkan penyakit jantung dan saluran darah. Lemak boleh menyusup masuk ke dalam saluran darah yang rosak dan menyebabkan aterosklerosis, penyempitan dan penyumbatan saluran darah. Penyelidikan yang dijalankan oleh Mohsen Nematy (2012) membuat kesimpulan bahawa terdapat perubahan dalam profil lemak dan nisbah lemak baik dan lemak jahat semasa berpuasa di bulan Ramadan; tahap kolesterol darah menurun dari 193,4 ± 51 mg / Dl untuk 184,3 ± 42 mg / Dl selepas Ramadan, serta trigliserida dan lemak jahat (LDL) tahap menurun daripada 4.5 ± 1 mg / Dl kepada 3.9 ± 1 mg / Dl. Di samping itu, kajian ini juga menunjukkan peningkatan lemak baik (HDL) selepas puasa Ramadan.

Tekanan darah tinggi

Orang yang mempunyai
tekanan darah tinggi
, jantung perlu bekerja lebih keras dalam mengepam darah berbanding orang normal. Ini boleh membawa kepada keletihan jantung dan boleh menyebabkan pembesaran dan penebalan otot jantung, yang membawa kepada kegagalan jantung. Tekanan darah tinggi juga boleh menyebabkan saluran darah serebral pecah, menyebabkan strok berdarah. Pada bulan Ramadan, terdapat penurunan dalam tekanan darah bagi orang yang berpuasa, iaitu tekanan darah sistolik (tekanan darah semasa jantung mengepam darah) berkurangan daripada 132.9 ± 16 mmHg kepada 129.9 ± 17 mmHg, manakala pada tekanan darah diastolik ( tekanan darah apabila jantung berehat), tiada penurunan yang ketara.

Insulin dan homocysteine

Penyelidikan yang dijalankan oleh Shariatpanah menunjukkan bahawa perubahan pemakanan untuk dua kali sehari pada bulan Ramadan boleh memperbaiki keadaan rintangan insulin dalam pesakit kencing manis. Homocysteine adalah salah satu asid amino di dalam badan. Peningkatan dalam homocysteine dalam darah adalah salah satu faktor risiko penyakit jantung dan saluran darah. Walaupun tidak ketara, terdapat penurunan dalam tahap homocysteine darah apabila seseorang berpuasa.

Parameter antropometri

Parameter antropometri merujuk kepada hubungan antara beberapa ukuran badan seperti ketinggian, berat badan, peratusan lemak badan, dan hasil perubatan. Diabetes sering berkait rapat dengan ukuran badan yang tidak seimbang.

Obesiti adalah salah satu faktor risiko untuk pelbagai penyakit metabolik. Orang yang obesiti mempunyai tahap insulin yang lebih rendah di dalam badan.
Insulin
 membantu menukarkan glukosa kepada tenaga untuk badan. Penurunan berat badan dan menurunkan indeks jisim badan boleh berlaku kepada sesetengah orang selepas puasa. Jika ada sedikit perubahan pada kalori dalam pengambilan glukosa, mungkin tiada penurunan berat badan selepas puasa.

Puasa adalah selamat untuk penghidap penyakit jantung

Puasa Ramadan adalah selamat untuk penghidap penyakit jantung, dengan syarat anda mengawal keadaan anda. Makan mencukupi dan tidak makan terlalu banyak semasa berbuka akan membantu mengurangkan faktor risiko penyakit jantung dan saluran darah. Malah, kes-kes hospital
penyakit jantung
 cenderung untuk tetap sama dan tidak meningkat pada bulan puasa. Selain itu, kajian menunjukkan bahawa puasa boleh mengurangkan risiko penyakit jantung selama 10 tahun. Dapat disimpulkan bahawa puasa mempunyai kesan positif ke atas kesihatan jantung.


Sebelum Ingin Amalkan Diet Asid Refluks, Ambil Tahu Pro & Kontra Terlebih Dahulu!

Terdapat diet yang dirancang untuk melegakan ketidakselesaan asid refluks kronik, dikenali sebagai
penyakit refluks gastroesophageal (GERD)
. Ia adalah penyakit pencernaan kronik yang terjadi apabila kandungan atau asid perut terkeluar semula ke kerongkong.

Rancangan diet asid refluks ini dapat membantu anda mengenal pasti makanan yang menjadi pemicu usai fasa eliminasi sementara.

Ia bukanlah menjadi cara yang pasti untuk menghilangkan simptom, namun dengan mengecam makanan pencetus, anda mungkin ingin menjauhinya.

Teruskan pembacaan untuk ketahui pro dan kontra diet asid refluks. Jom baca!

Kelebihan-kelebihan diet asid refluks

Dari segi kos ke pemakanan hingga pengamalan, diet ini membuktikan pelannya sebagai pola pemakanan sihat yang secara umumnya selamat buat kebanyakan orang.

#1 Nutrisi menyeluruh

Jika diikutkan, anda tidak akan merasa jemu dengan diet ini, kerana kalian masih boleh menikmati pelbagai jenis makanan.

Diet asid refluks juga tidak menunjukkan sebarang kekurangan dalam pembekalan nutrien dan merangkumi kesemua kumpulan makanan yang disyorkan dalam U.S.
Dietary Guidelines
.

Dalam kebanyakan aspek, diet ini boleh dikatakan
serupa dengan diet Mediterranean.

Anda akan makan banyak sayur-sayuran berdaun, bijirin penuh, dan protein rendah lemak.

Bahkan, beberapa penyelidikan menunjukkan diet Mediterranean mungkin turut berkesan dalam merawat penyakit pencernaan kronik ini.

#2 Pengamalan

Oleh sebab diet asid refluks membolehkan anda menikmati pelbagai makanan, ia tentunya tidak susah untuk dipatuhi.

Tambah lagi, yang lebih menyeronokkan, diet ini tidak akan mengekang anda daripada makan di restoran,
potluck
 pejabat, perjumpaan keluarga, atau aktiviti sosial yang lain.

Sebaik sahaja pencetus dapat dikenal pasti, anda mungkin akan lebih bermotivasi untuk
menghindarinya sehingga gejala dapat dielakkan.

#3 Tenaga dan kesihatan menyeluruh

Setelah mengamalkan diet asid refluks untuk seketika, anda bakal merasai perubahan positif dengan kesihatan diri secara keseluruhan.

Anda mungkin akan berasa lebih bertenaga, bermotivasi, dan produktif. Bukan itu sahaja, tidur juga akan menjadi lebih berkualiti dan lena!

Tidak mustahil, anda berasa lebih kuat secara fizikal. Ini kerana, badan anda sudah mula dipenuhi nutrisi penting yang memaksimumkan kesemua proses fisiologi badan dan membantu mengatur hormon.

#4 Kos

Jangan risau, pola pemakanan ini tidak akan mengeringkan poket anda sama sekali!

Dengan diet asid refluks, anda boleh
menghasilkan pelbagai jenis makanan
 menggunakan bahan asas yang boleh diperolehi di mana-mana pasar raya.

Malah, diet ini sebenarnya berupaya membantu kalian menjimatkan lebih banyak wang! Bagus, kan?

Sekiranya anda lebih gemarkan
fast food
 atau ‘tapau’ makanan, maka kalian perlu mencari alternatif yang lebih sihat untuk menjayakan diet asid refluks.

Diet asid refluks, ini kontranya…

Secara keseluruhan, diet asid refluks sesuai untuk kebanyakan orang, terutama penderita penyakit pencernaan GERD yang ingin mengurangkan gejala dialami.

Walau bagaimanapun, sudah menjadi lumrah, setiap diet pasti mempunyai kekurangan tersendiri.

Diet asid refluks ternyata tidak terkecuali
. Berikut adalah beberapa kontra yang perlu dipertimbangkan sebelum anda memutuskan untuk memulakan diet ini.

#1 Nutrisi menyeluruh

Seperti yang dibincangkan di atas, pola pemakanan ini bukan bertujuan untuk mengekang, namun risiko tertentu pasti wujud dengan diet
elimination-style
.

Ini bermaksud, untuk memperoleh hasil terbaik, anda perlu mengelak makanan yang berupaya memburukkan gejala refluks, sekurang-kurangnya buat sementara waktu.

Bantuan daripada doktor atau ahli diet berdaftar dapat memastikan anda menjaga keseimbangan dan pembekalan nutrien, tanpa berasa jemu dengan pilihan makanan anda.

#2 Pengamalan

Seperti kalian sedia maklum, dengan diet ini, anda dibenarkan untuk nikmati kepelbagaian makanan yang akan memudahkan anda untuk kekal patuh dalam jangka masa panjang.

Pun begitu, pada awalnya, anda mungkin perlu mengorbankan beberapa makanan kegemaran.

Contohnya, jika anda sering makan
pizza
 dan
terpaksa berhenti dek kerana kandungan tinggi lemak
, yang bertentangan dengan konsep diet ini, anda pasti berasa kecewa bukan?

#3 Tenaga dan kesihatan menyeluruh

Setelah anda membiasakan tekak dan diri dengan pola makan baharu yang diikuti dalam diet ini, wujudnya kemungkinan untuk berasa lebih sihat dan segar.

Namun pada awalnya, anda mungkin berasa agak murung dan kecewa, perkara ini cukup normal.

Menyingkirkan makanan yang menjadi amalan
secara mengejut berupaya mencetuskan
craving
 (mengidam).

Lebih-lebih lagi, jika anda menghabiskan banyak masa dan tenaga memikirkan makanan yang tidak dapat anda nikmati. Pasti sedih, kan?

Tetapi, sentiasa ingatkan diri bahawa faedahnya akan melebihi kekurangannya dan lama-kelamaan,
craving

anda bakal mereda.

Justeru, tumpukan perhatian terhadap makanan yang boleh dinikmati, bukannya makanan yang perlu dielakkan, okey?

#4 Kos

Secara keseluruhannya, diet asid refluks tidak memakan kos yang banyak, namun sesetengah makanan yang disyorkan boleh menjadi agak mahal.

Sebagai contoh, diet ini menekankan potongan daging tanpa lemak, dan ia selalunya lebih mahal berbanding potongan yang berlemak.

Di samping itu, anda juga perlu
membeli banyak buah-buahan dan sayur-sayuran,
 yang mungkin akan kelihatan mahal jika anda sudah biasa membeli makanan diproses dengan harga rendah; bijirin bergula atau kerepek.

Kesimpulannya, walaupun diet ini secara amnya selamat untuk kesemua populasi, sebaiknya rujuk doktor atau pakar pemakanan terlebih dahulu sebelum membuat sebarang keputusan.

Dengan kepakaran dimiliki, mereka akan dapat memberikan nasihat terbaik sama ada diet ini sesuai atau sebaliknya buat anda.


Intermittent Fasting, IF Berkesan Singkir Berat Badan, Tapi Bagaimana Mahu Mula?

Pernahkah anda dengar mengenai
cara diet berkesan dalam masa seminggu
 –
intermittent fasting
? Sempena tahun baru, pasti ramai mempunyai semangat yang berkobar-kobar untuk menguruskan badan.

Mungkin ada yang berminat dan ingin mencubanya.
 Katanya, diet berpuasa ini
 bukan sahaja dapat menguruskan badan
, malah ada banyak lagi kebaikan lain yang dapat dinikmati oleh pengamalnya.

Oleh sebab itu, mungkin ramai yang sudah mencari informasi tambahan mengenai
intermittent fasting
. Disebabkan
ramai yang sudah biasa berpuasa
, diet jenis ini mungkin lebih mudah untuk diikuti.

Walau bagaimanapun, bagaimana
diet berkesan ini
 dapat
 menurunkan berat badan seseorang
? Selain itu, sejauh manakah kemujarabannya?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa maksud
intermittent fasting
?

Intermittent fasting
 merupakan tempoh berpuasa pada masa yang sama setiap hari ataupun minggu. Ada beberapa pendekatan yang popular untuk diet jenis ini, antaranya adalah:

Berpuasa selang sehari
. Makan secara normal pada satu hari dan berpuasa sepenuhnya pada hari seterusnya.

Puasa 5:2
. Makan secara normal 5 kali seminggu dan berpuasa 2 hari kemudiannya.

Makan dalam masa terhad
. Makan secara normal, namun hanya dalam jangka masa 8 jam setiap hari. Sebagai contoh, tidak mengambil sarapan dan makan tengah hari, tetapi makan malam seperti biasa.

Intermittent fasting
 bukanlah satu diet yang boleh diikuti
 oleh semua orang. Ia mungkin sukar pada mulanya.

Tetapi, apabila badan telah menyesuaikan diri, anda akan kurang rasa lapar dan lebih mudah mengawal nafsu makan.

Selain itu, ada juga individu yang tidak digalakkan untuk melakukan
intermittent fasting
. Amalan mengurangkan makan tidak baik untuk ibu mengandung ataupun mereka yang mempunyai
masalah batu karang
,
gastrik
 atau
diabetes
.

Untuk pengetahuan anda, diet ini amat berkesan jika anda berhenti makan pada siang hari dan elakkan mengambil apa-apa makanan pada waktu malam, termasuklah snek.

Kebanyakan mereka yang
 berjaya menurunkan berat badan
 selalunya hanya akan makan di antara pukul 10 pagi hinggalah 6 petang.

Bagaimana diet berkesan ini
menurunkan berat badan?

Kebanyakan orang faham tentang konsep makan sedikit untuk menurunkan berat badan.

Makan sedikit bermaksud kalori
 yang diambil juga berjumlah sedikit. Oleh sebab itu, badan akan membakar lebih banyak lemak untuk membekalkan tenaga kepada badan.

Makanan yang kita ambil akan dipecahkan oleh enzim di dalam perut dan berakhir sebagai molekul kecil di dalam saluran darah.

Kemudiannya, semua molekul ini akan dipecahkan menjadi gula dan ditukarkan pula kepada tenaga untuk digunakan sepanjang hari.

Walau bagaimanapun, jika gula ini tidak digunakan, ia akan disimpan di dalam badan sebagai lemak. Tetapi, untuk disimpan sebagai lemak, badan
memerlukan hormon insulin
 untuk membawa molekul gula tersebut untuk disimpan.

Jika kita tidak mengambil sebarang makanan dalam satu jangka masa yang panjang, tahap insulin dalam badan akan menurun. Disebabkan ini, sel lemak akan mula melepaskan gula dalam simpanan untuk digunakan sebagai tenaga.

Apabila tahap insulin kekal rendah
, lebih banyaklah lemak yang dapat dibakar oleh badan. Proses ini jika berlaku berulang kali akan menyebabkan penurunan berat badan.

Bolehkah
intermittent fasting
 buatkan kesihatan jadi lebih baik?

Menurunkan berat badan dan aktif bersenam dapat merendahkan risiko anda untuk menghidap sebarang penyakit yang berkaitan dengan obesiti seperti diabetes, apnea tidur,
dan beberapa jenis kanser
.

Diet ini bukan sahaja dapat menurunkan berat badan, malah, mereka yang melakukan
intermittent fasting
 juga boleh merendahkan kolesterol, mengurangkan lemak pada organ hati dan memperbaiki tekanan darah.

Intermittent fasting
 berkesan untuk mereka yang ingin berdiet tanpa mengira kalori. Ketika berpuasa, anda masih boleh
minum air kosong
 untuk mengalas perut.

Namun, berbeza dengan diet berkesan yang lain, ketika tempoh 8 jam yang dikhaskan untuk makan, anda boleh makan apa sahaja yang disukai.

Tapi, pastikan anda sentiasa
bersederhana dan makan seperti normal
 dan bukannya ‘balas dendam’ pula, ya!

Cara diet berkesan dengan berpuasa pada waktu tepat!

Sekarang, anda sudah tahu serba sedikit tentang
intermittent fasting
. Jika dilakukan dengan betul, diet berkesan ini boleh membantu anda
untuk menurunkan berat badan
 dengan lebih sihat dan berkesan.

Selain itu, ada beberapa informasi tambahan yang mungkin dapat membantu jika anda berminat untuk
 melakukan
intermittent fasting
:

Elakkan pengambilan makanan bergula.
 Sebaiknya, makan lebih banyak buah-buahan dan sayur-sayuran.

Biarkan badan anda membakar lemak di antara dua masa makan
. Jangan sesekali makan snek. Jika anda ingin membakar lemak dengan lebih pantas,
 lakukan senaman dan kekal aktif
 sepanjang hari.

Tidak perlu berpuasa secara ekstrem.
 Jangan berlebihan jika ingin berpuasa. Sebagai manusia, kita perlu makan untuk kekal bertenaga.
Intermittent fasting
 akan jadi lebih berkesan jika anda mula berpuasa pada awal pagi (7 pagi – 3 petang).

Elakkan makan snek pada waktu malam.


Anak Alah Kepada Susu Lembu? AWAS Parents, Ada Kesan Bahaya Jika Dibiarkan!

Bagaimana untuk menentukan sama ada si manja ada mengalami alahan susu lembu atau tidak ya? Dalam perkongsian artikel ini ada penjelasan lanjut mengenai keadaan tersebut.

Untuk mendapatkan lebih banyak info tentang Keibubapaan, sila dapatkannya
di sini.

Apa itu alahan susu lembu?

Apabila bayi alah kepada susu, ini bermakna
sistem imun
 – yang biasanya melawan jangkitan – bertindak balas secara berlebihan terhadap protein dalam susu lembu.

Setiap kali bayi mendapat susu, badan menganggap protein ini adalah penceroboh berbahaya dan bekerja keras untuk melawannya. Kesannya, badan akan mengeluarkan bahan kimia seperti hi
stam
in sebagai tindak balas alahan.

Susu lembu terdapat dalam kebanyakan
susu formula
 bayi. Bayi dengan alahan susu selalunya menunjukkan simptom pertama mereka beberapa hari hingga minggu selepas mula mendapat susu formula berasaskan susu lembu.

Manakala bayi yang
menyusu badan
, boleh menunjukkan gejala apabila si ibu mengambil sebarang produk tenusu.

Kenal pasti tanda alahan susu lembu

Jika anda dapat mengesan
tanda alergi susu
berikut pada si manja selepas minum susu lembu, ini mungkin menunjukkan anak anda mengalami alahan terhadap susu lembu:

Berdehit

Sukar bernafas

B
atu
k

Suara menjadi serak

Sakit tekak

Sakit perut

Muntah-muntah

Cirit-birit

Mata berair, gatal atau membengkak

Ruam

Tumbuh bintik-bintik merah

Ada bahagian badan membengkak

Tekanan darah menjadi rendah

Hilang kesedaran

Keterukan tindak balas alahan terhadap susu boleh berbeza-beza. Si kecil boleh memberikan reaksi alahan berbeza bagi setiap pendedahan.

Ini bermakna, jika untuk kali pertama bayi menunjukkan tindak balas ringan, untuk situasi seterusnya ia boleh menjadi lebih teruk sehingga mengancam nyawa.

Baca juga:

Alahan susu atau intoleransi laktosa?

Kebanyakan individu keliru antara alahan susu dengan intoleransi laktosa.

Alahan susu

Merupakan tindak balas sistem imun terhadap protein terdapat dalam susu lembu yang akan menghasilkan reaksi.

Setelah protein dihadam oleh sistem imun, pelbagai reaksi boleh terjad seperti ruam, bengkak dan gatal-gatal pada kulit, mas
alah pern
afasan, hilang kesedaran malah boleh membawa maut.

Intoleransi susu

Intoleransi laktosa pula tidak mempunyai kaitan dengan sistem imun. Individu yang mengalami intoleransi laktosa sebenarnya
kekurangan enzim
 dalam badan.

Enzim ini membantu meleraikan kandungan gula yang terdapat dalam susu lembu. Cirit-birit, muntah-muntah, angin dan
kembung perut
 merupakan simptom intoleransi laktosa. Kondisi ini akan menyebabkan ketidakselesaan pada badan tetapi tidak akan membawa maut.

Anafilaksis, kesan bahaya alahan susu lembu

Alahan susu boleh menyebabkan anafilaksis, tindak balas yang mengancam nyawa dengan menyempitkan dan boleh menyekat saluran pernafasan individu.

Sekiranya anak menunjukkan tindak balas terhadap susu, pastikan anda memaklumkan kepada doktor, walaupun hanya gejala ringan.

Anafilaksis adalah kecemasan perubatan dan memerlukan rawatan dengan suntikan epinefrina. Tanda dan gejala akan bermula sejurus selepas pengambilan susu dan boleh termasuk:

Penyempitan
saluran pernafasan
, termasuk tekak hingga menyukarkan untuk bernafas

Muka kemerahan

Gatal-gatal

Kejutan bersama penurunan ketara dalam
tekanan darah

Merawat tindak balas alahan

Sebaik sahaja anak disahkan mengalami alahan susu lembu, langkah pertama adalah untuk mengelakkan pemberian atau pengambilan susu dan produk tenusu.

Antara jenis makanan yang perlu dihindari adalah:

Mentega

Susu mentega

Kasein dan kaseinat – protein yang terdapat dalam susu mamalia

Coklat

Krim

Minyak sapi

Protein whey

Yogurt

Pun begitu dalam berwaspada, si kecil mungkin secara tidak sengaja
termakan protein
 susu
 dan mengalami tindak balas. Jika ia berlaku, anda boleh merawatnya dengan antihistamin atau epinefrina.

Jika lebih daripada satu sistem badan terlibat dalam tindak balas alahan – contohnya tekak dan kulit – disyorkan untuk menggunakan epinefrina yang hadir dalam pelbagai bentuk termasuklah penyuntik automatik (
auto-injector
).

Sekiranya tindak balas anak adalah ringan dan hanya melibatkan gatal-gatal, antihistamin boleh mengurangkan simptom yang dialami.

Perkara boleh dilakukan jika bayi alami alahan susu lembu

Berikut antara perkara yang boleh anda lakukan sekiranya si manja mengalami alahan susu:

Menyusu badan

Jika anda menyusu badan kepada bayi dengan alahan susu, berundinglah dengan pakar untuk mengetahui perubahan diet yang perlu dilakukan.

Susu formula

Doktor mungkin menasihatkan anda untuk bertukar kepada formula terhidrolisis sepenuhnya atau formula berasaskan
asid amino
, di mana protein dipecahkan kepada zarah untuk mengurangkan kemungkinan mencetuskan tindak balas alahan.

Berundinglah dengan doktor untuk mengetahui susu formula yang selamat buat si kecil.

Pemilihan makanan pejal untuk cegah alahan susu lembu

Apabila anak sudah bersedia untuk mengambil
makanan pejal
, pastikan ia bebas susu dengan
membaca label makanan
. Semaklah senarai ramuan terlebih dahulu.

Terdapat sesetengah makanan yang mungkin tidak menyenaraikan susu sebagai ramuan. Tetapi ia dihasilkan di kilang yang memproses produk tenusu. Jadi wujud risiko pencemaran silang (
cross-contamination
).

Sila perhatikan jika terdapat pernyataan seperti “Diproses dalam kemudahan yang turut memproses susu” atau “Dihasilkan menggunakan peralatan yang digunakan pada susu”.

Namun malangnya, tidak semua syarikat melabelkan pencemaran silang ini.

Sekiranya anda mempunyai sebarang persoalan dan kebimbangan, berundinglah dengan doktor bagi mendapatkan lebih kepastian.


Risau Pilih Makanan Sebab Ada Diabetes? Ini Menu Sesuai Untuk Anda

Pesakit diabetes tidak boleh mengambil sebarang makanan kerana ada makanan untuk kencing manis khas bagi tujuan mengawal kadar gula darah.

Bagi mereka yang baru sahaja didiagnosis dengan penyakit ini, mungkin anda juga sedang mencari contoh menu makanan untuk kencing manis agar pemakanan harian terkawal.

Jika anda sememangnya ingin mengetahui apakah contoh menu makanan untuk diabetes, sila ikuti artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Zat atau nutrisi yang mesti ada dalam menu makanan pesakit diabetes

Kebaikan pemakanan sihat dan senaman
 Pemakanan sihat dan senaman dapat membantu pesakit diabetes untuk:

Kekalkan tahap gula dalam darah dalam julat yang sihat.

Turunkan berat atau kekalkan berat badan.

Cegah komplikasi diabetes.

Rasa lebih cergas dan bertenaga.

Pengambilan jenis dan jumlah makanan oleh pesakit diabetes sememangnya perlu dikawal dan diberi perhatian. Ini kerana ia boleh mempengaruhi dan memberi kesan mendadak pada paras gula darah pesakit ini.

Namun, ia tidak bermakna mereka boleh mengabaikan sebarang pengambilan nutrisi penting untuk tubuh mereka.

Berikut adalah jenis dan amaun nutrisi yang perlu diambil oleh seorang pesakit diabetes dalam pemakanan mereka.

#1. Karbohidrat

Walaupun karbohidrat sering dikaitkan dengan peningkatan paras gula darah, namun ia mesti diambil oleh pesakit diabetes.
Ini kerana karbo penting sebagai sumber tenaga utama bagi tubuh badan manusia
.

Pengambilan karbohidrat bagi pesakit diabetes adalah antara 46 hingga 65% daripada pengambilan kalori keseluruhan harian.

Untuk jenis karbohidrat yang disarankan,
pesakit diabetes digalakkan untuk mengambil makanan yang tinggi kandungan serat seperti beras perang
 dan pengambilannya mestilah tidak kurang daripada 130 gram setiap hari.

#2. Lemak

Bagi kandungan lemak, mereka yang menghidap diabetes disarankan untuk mengambil sebanyak 20 hingga 25% kandungannya daripada keseluruhan jumlah kalori yang diambil.

 Jangan sesekali makan lebih 30% daripada jumlah lemak yang diambil.

Elakkan pengambilan makanan yang mengandungi lemak tepu dan lemak trans seperti daging yang berlemak
 untuk mencegah risiko penyakit lain seperti penyakit jantung.

#3. Protein

Pesakit diabetes juga perlu mengambil sumber protein bagi menyokong kesihatan sel-sel tubuh
. Untuk pesakit diabetes, mereka memerlukan sebanyak 10 hingga 20% protein daripada keseluruhan jumlah kalori yang diambil.

Jenis
makanan berprotein yang disarankan ialah seperti ikan, udang, daging tanpa lemak, produk tenusu rendah atau tanpa lemak atau kekacang
 seperti kacang soya.

#4. Garam

Garam berfungsi mengawal keseimbangan elektrolit selain menyokong fungsi saraf pada tubuh manusia.

Oleh sebab itu, anda mesti mengambil garam dalam makanan tetapi dengan jumlah yang terkawal. Jumlah pengambilan garam yang dicadangkan ialah tidak kurang daripada 2,000 miligram setiap hari.

#5. Serat

Pesakit diabetes d
igalakkan untuk mengambil jenis makanan yang tinggi dengan kandungan serat seperti beras perang
 selain daripada sumber buah-buahan, kekacang dan juga sayur-sayuran.

Mereka juga disarankan untuk mengambil sebanyak 20-35 gram serat setiap hari daripada pelbagai sumber makanan.

Makanan yang tinggi serat membantu pesakit diabetes untuk berasa kenyang dengan lebih lama.

Ini adalah contoh menu makanan untuk kencing manis

Kami berikan kepada anda 3 jenis menu berbeza yang merangkumi hidangan untuk sarapan pagi, makan tengah hari dan juga makan malam.

Contoh menu makanan untuk kencing manis 1

#1. Sarapan pagi

200 gram nasi (sekitar 1 cawan setengah)

1 biji telur dadar

20 gram sayur seperti kacang panjang

Sup labu

Buah tembikai susu

#2. Makan tengah hari

200 gram nasi

1 potong ikan sekitar 40 gram

2 potong tempe sekitar 50 gram

1 mangkuk sup sayur

Buah nanas

#3. Makan malam

200 gram nasi

1 potong ayam goreng sekitar 40 gram

Sayur cendawan goreng bersama tauhu sekitar 110 gram

1 mangkuk sayur bayam

Buah betik

Contoh menu makanan untuk kencing manis 2

#1. Sarapan pagi

Nasi goreng sekitar 200 gram

1 potong tempe goreng

Sup sayur petola

Buah betik

#2. Makan tengah hari

200 gram nasi

1 potong ikan goreng sekitar 40 gram

Sayur kangkung goreng sekitar 100 gram

2 biji
buah pisang

#3. Makan malam

100 gram nasi

1 biji telur dadar

1 gelas sayur brokoli tumis sekitar 100 gram

Buah epal

Contoh menu makanan untuk kencing manis 3

#1. Sarapan pagi

150 gram nasi

Daging masak lada hitam sekitar 35 gram

Sayur kacang panjang dan juga tauge yang ditumis sekitar 50 gram

Buah tembikai

#2. Makan tengah hari

200 gram nasi

1 potong ikan masak stim sekitar 40 gram

Sayur goreng

Buah nanas

#3. Makan malam

200 gram nasi

1 potong ayam masak sambal sekitar 40 gram

1 potong ikan goreng sekitar 40 gram

Sayur sawi goreng sekitar 50 gram

Buah pisang

Kesimpulan

Bagi penghidap diabetes yang mencari contoh menu makanan untuk diabetes, anda boleh mengikuti model makanan seperti yang dicadangkan ini.

Tidak semestinya anda perlu ikut cara hidangan yang dicadangkan ini. Anda boleh mempelbagaikan resepi dan cara masakan mengikut kegemaran anda.

Tetapi pastikan anda mengawal segala penggunaan bahan-bahan sampingan lain dalam lauk anda seperti gula, minyak dan juga garam.